open-index/open-wikipedia-markdown huggingface dataset:
നൈനാൻ കോശി

കേരളത്തിലെ അറിയപ്പെടുന്ന രാഷ്ട്രീയചിന്തകനും നയതന്ത്ര വിദഗ്ദ്ധനും എഴുത്തുകാരനും അദ്ധ്യാപകനും ദൈവശാസ്ത്ര പണ്ഡിതനും ഇടതുപക്ഷ സഹയാത്രികനുമാണ് **നൈനാൻ കോശി**(മരണം : 4 മാർച്ച് 2015) . 1999 ലെ ലോക്‌സഭ ഇലക്ഷനിൽ മാവേലിക്കരയിലെ എൽ.ഡി.എഫ് സ്ഥാനാർത്ഥിയായിരുന്നു.

## ജീവിതരേഖ
1934 ഫെബ്രുവരി 1ന് പത്തനംതിട്ട ജില്ലയിലെ തിരുവല്ലയ്ക്കടുത്ത് മുണ്ടിയപ്പിള്ളിയിൽ ജനിച്ചു. കെ.വി. കോശിയും മറിയമ്മയുമാണ് മാതാപിതാക്കൾ.  ഇംഗ്ലീഷ്‌ സാഹിത്യത്തിൽ എം.എ.ബിരുദം. കേരളത്തിലെ വിവിധ കോളജുകളിൽ ലക്‌ചറർ, പ്രൊഫസർ, ജനറൽ സെക്രട്ടറി, സ്‌റ്റുഡന്റ്‌ ക്രിസ്‌ത്യൻ മൂവ്‌മെന്റ്‌ ഒഫ്‌ ഇന്ത്യ, ഡയറക്‌ടർ ഇൻ ചാർജ്‌, എക്യുമെനിക്കൽ ക്രിസ്‌ത്യൻ സെന്റർ ബാംഗ്‌ളൂർ; ഡയറക്‌ടർ, അന്താരാഷ്‌ട്രവിഭാഗം വേൾഡ്‌ കൗൺസിൽ ഓഫ്‌ ചർച്ചസ്‌, ജനീവ; വിസിറ്റിങ്ങ്‌ ഫാക്കൽട്ടി, നാഷനൽ ലോ സ്‌കൂൾ ഒഫ്‌ ഇന്ത്യ യൂനിവേഴ്‌സിറ്റി എന്നീ നിലകളിൽ പ്രവർത്തിച്ചു. സെറാംപൂർ സർവകലാശാലയിൽനിന്ന്‌ ദൈവശാസ്‌ത്രത്തിൽ ഓണറ്റി ഡോക്‌ടറേറ്റ്‌ നേടി. അന്താരാഷ്ട്ര കൂട്ടായ്മയായ ഡബ്യു.സി.സിസ് കമ്മീഷൻ ഓഫ് ചർച്ചസ് ഓൺ ഇന്റർനാഷണൽ അഫയേഴ്‌സിന്റെ മുൻ ഡയറക്ടറായിരുന്നു. 1991 ൽ ജനീവയിൽ നിന്നു വിരമിച്ച അദ്ദേഹം ഒരു വർഷം ഹാർവാർഡിലെ ലോ സ്കൂളിൽ വിസിറ്റിങ് ഫെലോയായി.

ദക്ഷിണ ആഫ്രിക്കയിലെ ആദ്യ ജനാധിപത്യ തെരഞ്ഞെടുപ്പിൽ കെന്നത്ത് കൗണ്ട, നയിച്ച യു.എൻ നിരീക്ഷകസംഘത്തിലെ അംഗമായിരുന്നു. ദക്ഷിണകൊറിയയും ഉത്തരകൊറിയയും തമ്മിലുള്ള തർക്കങ്ങളിൽ സമാധാന നിരീക്ഷകനായി പ്രവർത്തിച്ചു.
1999 ൽ മാവേലിക്കര നിയോജകമണ്ഡലത്തിൽ നിന്നും നിയമസഭയിലേക്ക് ഇടതുസ്ഥാനാർത്ഥിയായി മത്സരിച്ചെങ്കിലും പരാജയപ്പെട്ടു.

അണുവായുധത്തിനെതിരെ ആംസ്റ്റർഡാമിൽ നടന്ന പൊതുവേദിയിൽ സജീവമായി പ്രവർത്തിച്ചു. . വിവിധ രാജ്യങ്ങളിലെ ഭരണാധികാരികളും ജനകീയസംഘങ്ങളും പങ്കെടുത്ത ആ പൊതുവേദിയുടെ റിപ്പോർട്ട് സമാഹരിച്ച്, നൈനാൻ കോശിയും പോൾ അബ്രക്ടും ചേർന്ന് എഡിറ്റ് ചെയ്ത  ‘ബിഫോർ ഇറ്റ് ഈസ് ടു ലേറ്റ്’ എന്ന പുസ്തകമായി പ്രസിദ്ധീകരിച്ചിരുന്നു.  നിരായുധീകരണ പ്രവർത്തകർക്ക് ആധികാരികമായ മാർഗ്ഗരേഖയായിരുന്നു ഇത്.

## കൃതികൾ
*War on Terror
*Reordering the World
*സഭയും രാഷ്‌ട്രവും
*ഇറാക്കിനുമേൽ
*ആണവഭാരതം : വിനാശത്തിന്റെ വഴിയിൽ
*ആഗോളവത്‌കരണത്തിന്റെ യുഗത്തിൽ 
*ഭീകരവാദത്തിന്റെ പേരിൽ
*ദൈവത്തിന്‌ ഫീസ്‌ എത്ര
*ശിഥിലീകരിക്കപ്പെട്ട വിദ്യാഭ്യാസം
*ചോംസ്തി നൂറ്റാണ്ടിന്റെ മനസാക്ഷി
*ഭീകരവാദവും നവലോകക്രമവും 
*പള്ളിയും പാർട്ടിയും കേരളത്തിൽ

കൂടാതെ ആനുകാലികങ്ങളിൽ ലേഖനങ്ങൾ എഴുതാറുണ്ട്.

## തിരഞ്ഞെടുപ്പുകൾ

## കുടുംബം
സൂസനാണ് ഭാര്യ. ഷൈനി, നൈനി, എലിസബത്ത് എന്നിവരാണ് മക്കൾ.

## അവലംബം


## പുറം കണ്ണികൾ
* നൈനാൻ കോശിയുടെ ലേഖനങ്ങൾ
* പാരീസിൽ ഷാർലി ഹെബ്‌ദോ എന്ന പ്രസിദ്ധീകരണത്തിനു നേരെ നടന്ന അക്രമത്തിന്റെ പാശ്ചാത്തലത്തിൽ മാതൃഭൂമിയിലെ ഒരു ലേഖനം 

വർഗ്ഗം:നയതന്ത്രജ്ഞർ
വർഗ്ഗം:2015-ൽ മരിച്ചവർ
വർഗ്ഗം:മാർച്ച് 4-ന് മരിച്ചവർ
വർഗ്ഗം:1934-ൽ ജനിച്ചവർ
ഇണക്കി വളർത്തൽ

[right|250px|thumb|[Dogs and sheep were among the first animals to be domesticated]]
മൃഗങ്ങളുടെയോ സസ്യങ്ങളുടേയോ ഒരു വിഭാഗത്തിനെ മനുഷ്യൻ ആവശ്യമായ ഗുണങ്ങളെ പരിപോഷിപ്പിച്ചുകൊണ്ട് വളർത്തിയെടുക്കുന്നതിനെ **'ഇണക്കി വളർത്തൽ** എന്ന് പറയുന്നു. ഭക്ഷണത്തിനുവേണ്ടിയോ പരുത്തി, കമ്പിളി, സിൽക് എന്നിവയ്ക്കോ ജോലികൾ ചെയ്യിക്കാനായോ കൂട്ടിനായോവേണ്ടി ഇത് ചെയ്യാറുണ്ട്.

മനുഷ്യൻ ആദ്യമായി ഇണക്കി വളർത്താൻ ആരംഭിച്ച ജീവി നായയാണ് 30000 BC ക്കും 7000 BCക്കുമിടയിൽ . ഇന്ന് കാവലിനും മറ്റുപലവിധ ജോലികൾക്കും മനുഷ്യന് കൂട്ടിനുമായി (Companian) നായ്ക്കളെ ഉപയോഗിക്കുന്നു.

കാർഷികാവശ്യങ്ങൾക്കായി മെരുക്കിയെടുക്കപ്പെട്ട ആദ്യ മൃഗങ്ങളിലൊന്നാണ് ചെമ്മരിയാട്(*Ovis orientalis aries*). ചെമ്മരിയാടുകളെ  11000 BC ക്കും 9000 BC-ക്കുമിടയി ഇണക്കി വളർത്താൻ തുടങ്ങിയെന്ന് കരുതുന്നു.

2004-ൽ സൈപ്രസ്സിൽ ഒരു മനുഷ്യനും പൂച്ചയും അടുത്തടുത്ത് കിടക്കുന്ന ഒരു 9,500 വർഷത്തെ പഴക്കമുള്ള കുഴിമാടം ഗവേഷകർ കണ്ടെടുക്കുകയുണ്ടായി.

ആട്, കുതിര, മുയൽ, കൾക്കം, കോഴി, ചമരിപ്പശു, യാമ എന്നിവ ഇണക്കപ്പെട്ട മറ്റ് മൃഗങ്ങളുടെ ഉദാഹരണമാണ്.

## അവലംബം


വർഗ്ഗം:വളർത്തുമൃഗങ്ങൾ
ഇന്ത്യയിലെ സംസ്ഥാന പക്ഷികളുടെ പട്ടിക

ഇന്ത്യ, ഔദ്യോഗികമായി റിപ്പബ്ലിക്ക് ഓഫ് ഇന്ത്യ, ദക്ഷിണേഷ്യയിലെ ഒരു രാജ്യമാണ്. ഇത് 28 സംസ്ഥാനങ്ങളും 8 കേന്ദ്രഭരണ പ്രദേശങ്ങളും ചേർന്നതാണ്. എല്ലാ ഇന്ത്യൻ സംസ്ഥാനങ്ങൾക്കും അവരുടേതായ ഗവൺമെന്റ് ഉണ്ട്, കേന്ദ്ര ഭരണപരിധിയിൽ കേന്ദ്രഭരണ പ്രദേശങ്ങൾ വരുന്നു.

മറ്റ് മിക്ക രാജ്യങ്ങളിലെയും പോലെ ഇന്ത്യയ്ക്കും ഒരു ദേശീയ ചിഹ്നമുണ്ട് - ***the  Lion Capital of Sarnath***.

ഇന്ത്യയുടെ ദേശീയ ചിഹ്നത്തിനു പുറമേ, അതിലെ ഓരോ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മൃഗങ്ങൾ, പക്ഷികൾ, മരങ്ങൾ, പൂക്കൾ മുതലായവ ഉൾപ്പെടുന്ന അതിന്റേതായ മുദ്രകളും ചിഹ്നങ്ങളും ഉണ്ട്.

ഇത് ഇന്ത്യൻ സംസ്ഥാനങ്ങളും അവയുടെ ഔദ്യോഗിക പക്ഷികളേയും ഉൾക്കൊള്ളുന്ന പട്ടികയാണ്.

## സംസ്ഥാനങ്ങൾ

## കേന്ദ്രഭരണപ്രദേശങ്ങൾ

## അവലംബം

വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
വിജ്ഞാനോദയ വായനശാല, കൊച്ചി

എറണാകുളം ജില്ലയിലെ കലൂരിൽ സ്ഥിതി ചെയ്യുന്ന വായനശാലയാണ് **വിജ്ഞാനോദയ വായനശാല**. മഹാകവി വൈലോപ്പിള്ളിയാണ് വായനശാല സ്ഥാപിച്ചത്. 1952 ഓഗസ്റ്റ് 26-ന് പഴയ കതൃക്കടവിൽ പുത്തേഴത്ത് തൊമ്മൻ എന്നയാൾ നൽകിയ പീടികമുറിയിലാണ് വായനശാല ആരംഭിച്ചത്. തൊമ്മൻ തന്നെയായിരുന്നു ആദ്യ പ്രസിഡന്റ്.

കലൂരിലെ തറവാട്ടുവീട്ടിൽ ഇടയ്ക്കിടെ എത്തിയിരുന്ന വൈലോപ്പിള്ളി ഒരിക്കൽ കവലയിൽ കൂടിയിരുന്ന ചെറുപ്പക്കാരോടു വായനശാല ആരംഭിക്കണമെന്ന ആവശ്യം ഉന്നയിച്ചു. സി.എൽ. സേവ്യർ, കെ.ടി. ആന്റണി, പാലത്തറ കൃഷ്ണൻകുട്ടി, സി.എ. ജോർജ്, കമലീസ് എന്നിവരായിരുന്നു ആ ചെറുപ്പക്കാർ. ഒരു അലമാരയും അതു നിറയെ പുസ്തകങ്ങളും നൽകി വൈലോപ്പള്ളി അവരെ സഹായിക്കുകയും ചെയ്തു. വാടകയൊന്നും വാങ്ങാതെയാണ് തൊമ്മൻ പീടിക നൽകിയത്. 1990-ൽ വായനശാല സ്വന്തം കെട്ടിടത്തിലേക്കു മാറ്റി സ്ഥാപിച്ചു. 25,000 പുസ്തകങ്ങളും200-ലധികം അംഗങ്ങളുമാണു വായനശാലയ്ക്ക് ഇപ്പോളുള്ളത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:എറണാകുളം ജില്ലയിലെ വായനശാലകൾ
എക്സ്ട്രാഗിയർ

കെഡിഇയുടെ ആപ്ലികേഷൻ കൂട്ടങ്ങളിലൊന്നാണ് **എക്സ്ട്രാഗിയർ**. സാധാരണ ആപ്ലികേഷനുകളെല്ലാം കെഡിഇ സോഫ്റ്റ്‌വെ‌യർ കംപൈലേഷൻ വഴിയാണ് പുറത്തിറക്കാറുള്ളത്. എന്നാൽ കംപൈലേഷൻ വഴിയല്ലാത്ത കെഡിഇയുടെ തന്നെ ഭാഗമായ ആപ്ലികേഷനുകളുടെ കൂട്ടമാണ് എക്സ്ട്രാഗിയർ. ഡെവലപ്പർമാർക്ക് അവരുടേതായ പുറത്തിറക്കൽ തിയതി നിശ്ചയിക്കാനുള്ള സൗകര്യം നൽകുന്നതിനാണ് സോഫ്റ്റ്‌വെ‌യർ കംപൈലേഷനിൽ നിന്ന് വ്യത്യസ്തമായൊരു പുറത്തിറക്കൽ തീയതി ഈ ആപ്ലികേഷനുകൾക്ക് നൽകുന്നത്.

## അടിസ്ഥാനം
* ബ്ലൂഡെവിൾ - ബ്ലൂടുത്ത് ചട്ടക്കൂട്.
* കെആപ്പ്ഫൈൻഡർ - മെനു പുതുക്കൽ ഉപകരണം.
* കെസിഎം വാകോം ടാബ്ലെറ്റ് - ലിനക്സ് വാകോം പ്രവർത്തകങ്ങൾക്കുള്ള സമ്പർക്കമുഖം.
* കെവെബ്കിറ്റ്പാർട്ട് - കെപാർട്ടിന്റെ വെബ്കിറ്റ് ഘടകം.
* നെറ്റ്വർക്ക് മാനേജ്മെന്റ് - നെറ്റ്വർക്ക് കണക്ഷനുകൾക്കുള്ള വിഡ്ജറ്റ്.
* പോൾകിറ്റ് കെഡിഇ ഏജന്റ്
* പോൾകിറ്റ് കെഡിഇ കൺഫിഗറേഷൻ

## കളികൾ
* നൈറ്റ്സ് - കെഡിഇ ചെസ്സ് കളി.

## ഗ്രാഫിക്സ്
* കന്നസേവർ
* ഡിജികാം - ഡിജിറ്റൽ ഫോട്ടോ കൈകാര്യ വ്യവസ്ഥ.
* കെകളർഎഡിറ്റ് - കളർ പാലറ്റ് എഡിറ്റർ.
* കെഫാക്സ് - ഫാക്സ് ദർശിനി.
* കെഗ്രാബ് - സ്ക്രീൻഷോട്ട് പ്രോഗ്രാം.
* കെഗ്രാഫ് വ്യൂവർ - ഗ്രാഫ് ദർശിനി.
* കെഐകൺഎഡിറ്റ് - ഐകൺ എഡിറ്റർ.
* കിപി - ചിത്ര പ്ലഗിന്നുകൾ നിർമ്മിക്കാനുള്ള എപിഐ. 
* കെഫോട്ടോആൽബം - ഫോട്ടോ ആൽബം നിർമ്മാണ സഹായി.
* കെപോവ്മോഡലർ - പിഓവി-രശ്മി ചിത്രീകരണ ഉപകരണം.
* ക്വിക്ക്ഷോ - ചിത്രദർശിനി.
* സ്കാൻലൈറ്റ് - സ്കാനിംഗ് പ്രോഗ്രാം.

## മൾട്ടിമീഡിയ
* അമാറോക്ക് - ശബ്ദ ആപ്ലികേഷൻ.
* കെ3ബി - ഡിസ്ക് എഴുത്ത് ഉപകരണം.
* കഫൈൻ - ഡിവിബി ദർശിനി.
* കെഓഡിയോക്രിയേറ്റർ - സിഡി റിപ്പിംഗ്-എൻകോഡിംഗ് ആപ്ലികേഷൻ.
* കെമിഡ് - മിഡി/കരോക്കെ പ്ലയർ.
* കെഎംപ്ലയർ - ചലച്ചിത്ര ദർശിനി.
* കെപ്ലയർ - എംപ്ലയർ അടിസ്ഥാനമാക്കിയ ചലച്ചിത്ര ദർശിനി.

## നെറ്റ്‌വർക്ക്
* ചൊക്കോക്
* കെഎഫ്ടിപിഗ്രാബർ
* കെഎംഎൽഡോങ്കി
* കെനിമോ
* കോൺവെർസേഷൻ
* കെടോറന്റ്
* കെഡബ്ല്യുലാൻ
* റികോൺക്വ്

## ഓഫീസ്
* കൈൽ
* കെമൈമണി
* സ്ക്രൂജ്
* ടെലികോ

## വികസനം
* കെസിഗ്
* കെഡെവലപ്പ്
* കെഎക്സ്എസ്എൽഡിബിജി
* മാസിഫ് വിഷ്വലൈസർ
* ക്വാണ്ട പ്ലസ്

## സിസ്റ്റം
* കെഡിഇ പാർട്ടീഷൻ മാനേജർ
* കിയോസ്ക് അഡ്മിൻ ടൂൾ
* മ്യുവോൺ

## യൂട്ടിലിറ്റികൾ
* കാറ്റിമോൻ
* കെഡിഫ്3
* കെഡിഇഎസ്ആർസി-ബിൽഡ്
* കെറി
* കെയൂറോകാൽക്
* കെപേജർ
* കെറെസീപീസ്
* ക്രുസേഡർ
* നെപോമുക് ഷെൽ
* ആർഎസ്ഐബ്രേക്ക്
* യാക്വേക്ക്

## അവലംബം

## പുറത്തേക്കുള്ള കണ്ണികൾ
*ഔദ്യോഗിക വെബ്സൈറ്റ്
*എക്സ്ട്രാഗിയർ പദ്ധതികൾ
*കെഡിഇ യൂസർബേസ്
*കെഡിഇ രേഖകൾ
*കെഡിഇ പ്രാദേശികവൽക്കരണം
*കെഡിഇ തെറ്റ് കണ്ടുപിടിക്കൽ വ്യവസ്ഥ

വർഗ്ഗം:കെ.ഡി.ഇ
ഖാദി

പരുത്തികൊണ്ടോ പട്ടുകൊണ്ടോ കമ്പിളികൊണ്ടോ കൈകൊണ്ടു ചർക്കപോലുള്ള യന്ത്രങ്ങൾ ഉപയോഗിച്ച് ഇൻഡ്യയിൽ വെച്ച് നൂൽ നൂൽത്തതും കൈത്തറിയുപയോഗിച്ച് ഇൻഡ്യയിൽനെയ്തെടുക്കുന്ന തുണിത്തരങ്ങളെയാണ് **ഖാദി** അഥവാ **ഖദർ** എന്നറിയപ്പെടുന്നത് (Devanagari: खादी, खद्दर; Nastaliq: کھڈی ,کھدّر). സ്വാതന്ത്ര്യ സമരകാലത്ത് മഹാത്മാഗാന്ധി ഖാദി വസ്ത്രപ്രചരണത്തെ ദേശീയ പ്രക്ഷോഭത്തിന്റെ ഭാഗമാക്കി മാറ്റി. ഖദർ എന്ന വാക്ക് ഉറുദുവിൽ നിന്നാണ് രൂപം കൊണ്ടത്.

വർഗ്ഗം:ഇന്ത്യൻ വസ്ത്രങ്ങൾ

ഒരിക്കൽ ഗാന്ധിജി ഒരു വീട്ടിൽ കയറിച്ചെന്നു.  ആതിഥേയയും ആ വീട്ടിലെ മറ്റുള്ളവരും അന്ന് റംസാൻ വ്രതത്തിലായിരുന്നു. അഥിതിക്ക് ഒന്നും കഴിക്കാൻ കൊടുക്കാനില്ലാത്തതിന്റെ ദുഖവും നിരാശയും അവർ ഗാന്ധിയോട് പങ്കുവെച്ചു . ശേഷം അവർ അതിഥിക്ക് ഒരു സമ്മാനം നൽകി.  ഇരുകരങ്ങളും നീട്ടി സ്വീകരിച്ച ആ സമ്മാനം നെഞ്ചോട് ചേർത്ത് വെച്ചുകൊണ്ട് ഗാന്ധി ചോദിച്ചു.   ഇതെന്താണ്? അവർ ഇങ്ങനെ ഉത്തരം നൽകി.
    ഇന്നലെ ലൈലത്തുൽ ഖദ്ർ ആയിരുന്നു ഞാൻ ഒട്ടും ഉറങ്ങിയില്ല. ഞാനെന്റെ ദൈവത്തിന്റെ സവിധത്തിലായിരുന്നു   ഉറക്കം വരാതിരിക്കാൻ ഇവിടെയുള്ള ചർക്ക ഉപയോഗിച്ച് ഈ തുണി ഉണ്ടാക്കി കൊണ്ടിരുന്നു.       തുണിയായി ലഭിച്ച ആ സമ്മാനത്തിന് ഗാന്ധി ഒരു പേര് നൽകി.                    "ഖദർ" ആ ആതിഥേയയുടെ പേര് ബീഉമ്മ എന്നായിരുന്നു. അവരുടെ മക്കളാണ് മൗലാന മുഹമ്മദലിയും, ശൗക്കത്തലിയും.
      ഒരിക്കൽ ബീഉമ്മക്ക് ജയിലിൽ നിന്നൊരു കത്ത് കിട്ടി അത് അവരുടെ മകൻ ശൗക്കത്തലി അയച്ചതായിരുന്നു. അതിൽ മകൻ ഇങ്ങനെ കുറിച്ചിരുന്നു.
      നിങ്ങളെനിക്ക് വളരെ പ്രയാസപ്പെട്ട് ജന്മം നൽകി  മുലയൂട്ടി വളർത്തി  പഠിപ്പിച്ചു വലുതാക്കി  വളരെ കഷ്ടപ്പെട്ടാണ് ആഹാരവും വസ്ത്രങ്ങളും പഠനോപകരണങ്ങളും നൽകിയതും വിദേശത്ത് പോയി പഠിക്കാനുള്ള സംഖ്യകളും സൗകര്യങ്ങളും ചെയ്തു തന്നതും. നിങ്ങൾക്കിപ്പോൾ വയസ്സായിരിക്കുന്നു.  എന്റെ ചിലവിലും കരുതലിലും ആണ് നിങ്ങൾ കഴിയേണ്ടതെന്ന് എനിക്കറിയാം എന്നാൽ എനിക്കതിനു കഴിയാതെ പോയി. ഞാൻ സ്വാതന്ത്ര്യസമരവുമായി ബന്ധപ്പെട്ട് ഇപ്പോൾ ജയിലിലാണ്. നാളെ ഞാൻ തൂക്കിലേറ്റപ്പെടും. എനിക്കതിലോട്ടും ഭയമോ നിരാശയോ ഇല്ല. പക്ഷെ ഞാൻ ഒന്ന് ഭയക്കുന്നു. ദൈവത്തിന്റെ സന്നിധിയിൽ ഞാനും താങ്കളോടൊപ്പം ഹാജരാക്കപ്പെടുമ്പോൾ നീ നിന്റെ മാതാവിന് വേണ്ടി എന്ത് ചെയ്തു എന്ന ദൈവത്തിന്റെ ചോദ്യം ഇപ്പോൾ എന്നെ വല്ലാതെ ഭയപ്പെടുത്തുന്നു. താങ്കൾക്ക് വേണ്ടി ഇനി ഒന്നും ചെയ്യാൻ എനിക്ക് ആവില്ല എന്നോട് ക്ഷമിക്കണം.
       ഇതായിരുന്നു ആ കത്തിന്റെ ഉള്ളടക്കം.
      ബീഉമ്മ ആ കത്തിന് മറുപടിയിൽ ഇങ്ങനെ എഴുതി.
        മകനേ നിനക്ക് സമാധാനം ഉണ്ടാവട്ടെ. നീ എന്നെയോർത്തു ഒട്ടും സങ്കടപ്പെടേണ്ടതില്ല. ഈ രാജ്യത്തിന്റെ സ്വാതന്ത്ര്യത്തിന് വേണ്ടിയാണ് നീ നിന്റെ ജീവിതവും ജീവനും ബലിനൽകുന്നത് ഈ രാജ്യത്തിന് വേണ്ടി ഇതിലും മഹത്തായതൊന്നും നിനക്ക് ചെയ്യാനില്ല. നിന്റെ പ്രവൃർത്തി നിന്റെ മാതാവിനോടുള്ള ഉത്തരവാദിത്വത്തേക്കാൾ ഒട്ടും കുറഞ്ഞതല്ല.എന്നെയോർത്ത് നീയൊട്ടും നിരാശപ്പെടേണ്ടതുമില്ല. നിന്നെ വേദന സഹിച്ചു പ്രസവിച്ചതും മുലയൂട്ടിയതും വളർത്തിയതും പഠിപ്പിച്ചതും തിളച്ചുമറിയുന്ന സമരഭൂമിയിലേക്ക് പറഞ്ഞു വിടാനാണ്. ഈ നാടിന് വേണ്ടി നമുക്ക് ചെയ്യാവുന്നതിലേറ്റവും വലിയ കാര്യം ചെയ്തു തീർക്കാനാണ്.   നീ അത് പൂർത്തിയാക്കിയിരിക്കുന്നു. നിന്നെപ്പോലെ ഒരു മകന്റെ മാതാവാകുന്നത് വലിയ ഭാഗ്യവും അഭിമാനവുമാണ്. നീ എനിക്കത് നേടി തന്നിരിക്കുന്നു.
         തൂക്കുമരത്തിലേക്ക് നടന്നടുക്കുമ്പോൾ നിന്റെ കാലുകൾ പതറാതിരിക്കട്ടെ    നിന്റെ കൈകൾ വിറക്കാതിരിക്കട്ടെ    നിന്റെ കണ്ണുകൾ നിറയാതിരിക്കട്ടെ     നിന്റെ ഹൃദയം തപിക്കാതിരിക്കട്ടെ   നിർഭയനായി നിന്റെ ദൗത്യം പൂർത്തിയാക്കുക ദൈവം നിന്നെ അനുഗ്രഹിക്കട്ടെ.
         അങ്ങനെ പറയാൻ ഒരൊറ്റ സ്ത്രീക്ക് മാത്രമേ കഴിഞ്ഞിട്ടുള്ളൂ. ബീഉമ്മക്ക് മാത്രം.
ചമ്പക്കര വള്ളംകളി

കേരളത്തിലെ പ്രധാന ജലമേളകളിലൊന്നാണ് **ചമ്പക്കര [[വള്ളംകളി]]**. ഏറണാകുളം ജില്ലയിലെ ചമ്പക്കരക്കായലിൽ വർഷത്തിലൊരിക്കലാണ് ഈ ജലോത്സവം നടക്കുന്നത്. രണ്ട് പതിറ്റാണ്ടിലേറെയായി എല്ലാ വർഷവും ഈ വള്ളംകളി മത്സരം നടന്നുവരുന്നുണ്ട്.  കൊച്ചി കോർപറേഷൻ, തൃപ്പൂണിത്തുറ, മരട് നഗരസഭകൾ ചേർന്ന് രൂപീകരിച്ച ജനകീയ കമ്മിറ്റിയാണ് ജലോത്സവം നടത്തുന്നത്. എരൂർ പെരീക്കാട് ബോട്ട്ക്ലബ്ബാണ് പരിപാടിയുടെ സംഘാടകർ..

## മത്സര രീതി
ചുണ്ടൻ വള്ളങ്ങളും, എ-ഗ്രേഡ്, ബി-ഗ്രേഡ് ഓടിവള്ളങ്ങളുമാണ് മത്സരിക്കുന്നത്.  ഓരോ വിഭാഗത്തിലെയും ജേതാക്കൾക്കും പ്രത്യേക സമ്മാനങ്ങളുമുണ്ട്. ടി.കെ.രാമകൃഷ്ണൻ മെമ്മോറിയൽ ട്രോഫി, പണ്ഡിറ്റ് കറുപ്പൻ മെമ്മോറിയൽ ട്രോഫി, വിശ്വനാഥൻ മെമ്മോറിയൽ ട്രോഫി, രാജേഷ് മെമ്മോറിയൽ ട്രോഫി എന്നിവയാണ് ഒന്നാമതെത്തുന്ന വള്ളങ്ങൾക്ക് നൽകുന്നത് .

## ജേതാക്കൾ
2012 ഓഗസ്റ്റ് 19 ഞായറാഴ്ച്ച നടന്ന ജലോത്സവത്തിൽ തൈക്കൂടം ബോട്ട് ക്ലബിന്റെ ചമ്പക്കുളം ചുണ്ടൻ ട്രോഫി കരസ്ഥമാക്കി. എ ഗ്രേഡ്‌ ഓടിവള്ളങ്ങളുടെ മൽസരത്തിൽ താന്തോന്നി തുരുത്ത്‌ വി ബി സി ബോട്ട്‌ ക്ലബ്‌ തുഴഞ്ഞ താണിയനും ബി ഗ്രേഡ്‌ ഓടിവള്ളങ്ങളുടെ മൽസരത്തിൽ കുറുന്തോട്ട ബോട്ട്‌ ക്ലബിന്റെ ജി ബി.തട്ടകനും ഒന്നാം സ്ഥാനത്തെത്തി. 
## അവലംബം



### ഇതും കാണുക

വിഭാഗം:കേരളത്തിലെ വള്ളംകളി മത്സരങ്ങൾ
മനേസർ

ഉത്തരേന്ത്യയിലെ ഒരു വ്യവസായ നഗരമാണ് **മനേസർ** (मानेसर). ഡൽഹി - ജയ്പൂർ ദേശീയ പാതയിൽ ഹരിയാനയിലെ ഗുർഗാവ് ജില്ലയിലാണ് ഈ സ്ഥലം. 1980-കൾ വരെ ഒരു ഗ്രാമമായിരുന്ന മനേസർ ഇന്ന് ലോകത്തെ അറിയപ്പെടുന്ന ഒരു വ്യവസായ നഗരമാണ്. എൻ.എസ്.ജി. യുടെ പരിശീലന കേന്ദ്രം, നാഷനൽ ബ്രെയ്ൻ റിസർച്ച് സെന്റർ ഉൾപ്പെടെ പ്രധാനപ്പെട്ട സ്ഥാപനങ്ങൾ ഇവിടെ പ്രവർത്തിക്കുന്നുണ്ട്. ധാരാളം ഫാക്‌ടറികളും ഇവിടെ സ്ഥിതി ചെയ്യുന്നു.

വർഗ്ഗം:ഹരിയാണയിലെ പട്ടണങ്ങൾ
സംവൺ സ്പെഷൽ

2004 ൽ പുറത്തിറങ്ങിയ ഒരു ദക്ഷിണകൊറിയൻ ചലച്ചിത്രമാണ് സംവൺ സ്പെഷൽ (കൊറിയൻ:아는 여자) . പ്രണയവും ഹാസ്യവും പ്രമേയമാക്കി ഒരു ബേസ്ബോൾ കളിക്കാരന്റെയും, അയാളറിയാതെ അയാളെ സ്നേഹിച്ചുകൊണ്ടിരുന്ന അയൽക്കാരി പെൺകുട്ടിയുടെയും കഥ പറയുന്ന ചിത്രമാണിത്.

വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
മെലസ് സെനാവി

1995 മുതൽ 2012 വരെയുള്ള കാലഘട്ടത്തിൽ എത്യോപ്യയുടെ പ്രധാനമന്ത്രിയായിരുന്നു **മെലസ് സെനാവി**
## ജീവിതരേഖ
എത്യോപ്യയിലെ കമ്യൂണിസ്റ്റ് ഭരണകൂടത്തിനെതിരെ 1970-കളിലും 80-കളിലും സായുധകലാപം നടത്തിയ ടൈഗ്രേ പീപ്പിൾസ് ലിബറേഷൻ ഫ്രണ്ടിന്റെ നേതാവാണ് സെനാവി. 1991-ൽ അദ്ദേഹം ഇടക്കാല പ്രധാനമന്ത്രിയും 1995-ൽ പ്രധാനമന്ത്രിയുമായി.

കമ്യൂണിസ്റ്റ് നേതാവ് മെംഗിസ്തു ഹെയിൽ മറിയത്തെ സ്ഥാനഭ്രഷ്ടനാക്കിയ വിമതരുടെ നേതാവ് എന്ന നിലയിൽ 1991-ലാണ് സെനാവി എത്യോപ്യയുടെ ഭരണം പിടിച്ചത്. രാജ്യത്തിന്റെ സമ്പദ്‌വ്യവസ്ഥ മെച്ചപ്പെടുത്താൻ നടപടി സ്വീകരിച്ചയാളായി അദ്ദേഹം വാഴ്ത്തപ്പെടുന്നുണ്ട്. എന്നാൽ വ്യക്തിസ്വാതന്ത്ര്യം നിഷേധിച്ചുകൊണ്ടാണ് അദ്ദേഹം അധികാരം നിലനിർത്തിയത് എന്നാണ് വിമർശകർ പറയുന്നത്.

പാർട്ടിയുടെ നേതാക്കളിലൊരാളായ അസെബ് മെസ്ഫിനാണ് ഭാര്യ. മൂന്നു കുട്ടികളുണ്ട്.  

## അവലംബം

## പുറം കണ്ണികൾ

*Biography 
*Column archive at *[[The Guardian]]*
*
*
*

വർഗ്ഗം:എത്യോപ്യയുടെ പ്രധാനമന്ത്രിമാർ
വർഗ്ഗം:1955-ൽ ജനിച്ചവർ
സെലീന ഗോമസ്

ഒരു അമേരിക്കൻ ചലച്ചിത്ര നടിയും ഗായികയുമാണ് **സെലീന ഗോമസ്** (ജനനം: 1992 ജൂലൈ 22). എമ്മി അവാർഡ് ലഭിച്ച ടെലിവിഷൻ പരമ്പരയായ വിസാർഡ്‌സ് ഓഫ് വേവർലി പ്ലേസിലെ അലെക്സ് റുസ്സോയെ അവതരിപ്പിച്ചതിലൂടെയാണ് സെലീന ഗോമസ് പ്രശസ്തയായത്. ടെലിവിഷൻ ചലച്ചിത്രങ്ങളായ അനദർ സിൻഡ്രല്ല സ്റ്റോറി, വിസർഡ്‌സ് ഓഫ് വേവർലി പ്ലേസ് : ദ മുവീ, പ്രിൻസ്സസ് പ്രൊട്ടക്ഷൻ പ്രോഗ്രാം എന്നിവയിലും സെലീന ഗോമസ് അഭിനയിച്ചു. റമോണ ആൻഡ് ബീസസിലൂടെയായിരുന്നു വെള്ളിത്തിരയിലേക്കുള്ള അരങ്ങേറ്റം.

2008ൽ യൂനിസെഫിന്റെ ഗുഡ് വിൽ അംബാസഡറായി.

## അഭിനയം
### ചലച്ചിത്രം
* സ്പൈ കിഡ്സ് 3-ഡി: ഗെയിം ഓവർ
* വാക്കർ, ടെക്സാസ് റേഞ്ചർ: ട്രയൽ ബൈ ഫയർ
* അനദർ സിൻഡ്രല്ല സ്റ്റോറി
* ഹോർട്ടൺ ഹിയേഴ്സ് എ ട്രൂ!
* പ്രിൻസെസ് പ്രൊട്ടക്ഷൻ പ്രോഗ്രാം
* വിസാഡ്സ് ഓഫ് വേവർലി പ്ലേസ്: ദ മുവീ
* ആർതർ ആൻഡ് ദ റിവേഞ്ച് ഓഫ് മൽട്ടാസാഡ്
* റമോണ ആൻഡ് ബീസസ്
* മോണ്ടെ കാർലോ
* ദ മപ്പെറ്റ്സ്
* ഫണ്ണി ഓർ ഡൈ
* ഹോട്ടൽ ട്രാൻസിൽവാനിയ
* സ്പ്രിംഗ് ബേക്കേഴ്സ്
* ആഫ്റ്റർഷോക്ക്
* ദ ഗെറ്റ്അവേ
* പാരെന്റൽ ഗൈഡൻസ് സജസ്റ്റഡ്
### ടെലിവിഷൻ
* ബാണീ ആൻഡ് ഫ്രൻഡ്സ്
* ബ്രെയിൻ സാപ്പ്ഡ്
* ദ സ്യൂട്ട് ലൈഫ് ഓഫ് സാക്ക് ആൻഡ് കോഡി
* ആർവിൻ!
* വാട്ട്സ് സ്റ്റീവി തിങ്കിംഗ്?
* ഹന്ന മൊണ്ടാന
* വിസാഡ്സ് ഓഫ് വേവർലി പ്ലേസ്
* ജോനാസ് ബ്രദേഴ്സ്: ലിവിംഗ് ദ ഡ്രീം
* സ്റ്റുഡിയോ ഡിസി: ആൾറെഡി ലൈവ്
* ഡിസ്നീ ചാനെൽ ഗെയിംസ്
* ദ സ്യൂട്ട് ലൈഫ് ഓൺ ഡെക്ക്
* സോണി വിത്ത് എ ഡാൻസ്
* സോ റാൻഡം
* പ്രാങ്ക്സ്റ്റാഴ്സ്

## ബഹുമതികൾ
സെലീന ഗോമസിന് നിരവധി അവാർഡുകൾ ലഭിക്കുകയും നിരവധി അവാഡുകളിലേക്ക് നാമനിർദ്ദേശം ചെയ്യപ്പെടുകയും ഉണ്ടായിട്ടുണ്ട്. വിസാഡ്സ് ഓഫ് വേവർലി പ്ലേസിന് 2009ൽ അൽമാ അവാർഡും (പ്രത്യേക ജൂറി പുരസ്കാരം) ബർബാങ്ക് ഇന്റർനാഷണൽ ഫെസ്റ്റിവലിൽ മികച്ച ബാലതാരത്തിനുള്ള അവാർഡും 2010ൽ ഗ്രേസി അലെൻ അവാർഡും 2011ൽ ഹോളിവുഡ് ടീൻ ടിവി അവാഡും 2011ൽ ഇമേജെൻ അവാഡും 2009 മുതൽ 2011 വരെ തുടർച്ചയായി നാല് തവണ ആസ്ട്രേലിയ കിഡ്സ് ചോയ്സ് അവാഡും 2010 മുതൽ 2012 വരെ തുടർച്ചയായി മൂന്ന് തവണ മെക്സിക്കോ കിഡ്സ് ചോയ്സ് അവാഡും അഞ്ച് തവണ അമേരിക്കൻ കിഡ്സ് ചോയ്സ് അവാർഡും രണ്ട തവണ എമ്മി അവാർഡും ഏഴ് ടീൻ ചോയ്സ് അവാഡും ലഭിച്ചിട്ടുണ്ട്. യങ് ആർട്ടിസ്റ്റ് അവാർഡ്, ടെലിഹിറ്റ് അവാർഡ്, ഒ മ്യൂസിക്ക് അവാർഡ്, ഹോളിവുഡ് സ്റ്റൈൽ അവാർഡ് എന്നിവയും സെലീന ഗോമസ് സ്വന്തമാക്കിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ

* 
* 
* 
* സെലീന ഗോമസ്  ഡിസ്നീ.കോമിൽ.

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:1992-ൽ ജനിച്ചവർ
വർഗ്ഗം:ജൂലൈ 22-ന് ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
അലുനൈറ്റ്

'ആലംസ്റ്റോൺ' എന്ന പേരിൽ അറിയപ്പെടുന്ന ജലയോജിത-അല്പസിലികധാതു. രാസസംഘടനം: KAI3(SO4)2(OH)6; അലുമിനിയം പൊട്ടാസിയം സൾഫേറ്റ്; കാചദ്യുതിയുള്ള റോംബോഹീഡ്രൽ പരലുകൾ. വെളുപ്പ്, തവിട്ട് എന്നീ നിറങ്ങളിൽ കാണപ്പെടുന്നു. പരൽരൂപം നിർബന്ധമില്ല. വികീർണനിക്ഷേപങ്ങളായാണ് അധികവും കണ്ടുവരുന്നത്. അമ്ലസ്വഭാവമുള്ള അഗ്നിപർവതശിലകളിൽ ഗന്ധകബാഷ്പത്തിന്റെ പ്രവർത്തനമാണ് അലുനൈറ്റ് ഉത്പത്തിക്കു ഹേതു. ഗന്ധകം കലർന്ന ഉൽക്കാജലം അലുമിനിയശിലകളുമായി സമ്പർക്കത്തിലേർപ്പെട്ടും അലുനൈറ്റ് അവസ്ഥിതമാവാം. സാധാരണയായി ക്വാർട്ട്സ്, കയോലിനൈറ്റ്, റയോലൈറ്റ്, ട്രക്കൈറ്റ്, ആൻഡെസൈറ്റ് എന്നീ ധാതുക്കളുമായി ഇടകലർന്നു കാണുന്നു. കാഠിന്യം 3.5-4 ആ.ഘ. 2.6-2.9. എളുപ്പം ഉരുകുന്നില്ല; ജലത്തിൽ അലേയം; സൾഫ്യൂറിക് ആസിഡ് ഒഴികെയുള്ള ഗാഢ-അമ്ലങ്ങളിൽ ലയിക്കുന്നില്ല. നേർപ്പിച്ച നൈട്രിക് ആസിഡിൽ അല്പാല്പമായി ലയിച്ചുചേരുന്നു.

രാസവളങ്ങളുടെയും, പൊട്ടാഷ്, ആലം എന്നിവയുടെയും നിർമ്മാണത്തിന് ഉപയോഗിക്കപ്പെടുന്ന ഈ ധാതുവിന്റെ സമ്പന്നനിക്ഷേപങ്ങൾ ഹംഗറി, സ്പെയിൻ, ആസ്ട്രേലിയ, യു.എസ്., ഇറ്റലി തുടങ്ങിയ രാജ്യങ്ങളിൽ സുലഭമാണ്. ഇറ്റലിയിലെ തോൾഫാപ്രദേശത്ത് 15-ാം ശ.-ത്തിന്റെ മധ്യം മുതൽ ഇത് ആലം ഉണ്ടാക്കുന്നതിന് ഉപയോഗിച്ചുവന്നതായി രേഖകളുണ്ട്.
## അവലംബം


വർഗ്ഗം:ധാതുക്കൾ
വർഗ്ഗം:ഉപലോഹങ്ങൾ
പാവട്ട ലാസിയോക്ലാഡ

റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് **പാവട്ട ലാസിയോക്ലാഡ** - ***Pavetta lasioclada***. കാമറൂൺ, ഐവറി കോസ്റ്റ്, ഘാന, മാലി, സിയെറ ലിയോൺ, ടോങ്കോ എന്നിവിടങ്ങളിൽ ഇവയെ കണ്ടെത്തിയിട്ടുണ്ട്. ആവാസവ്യവസ്ഥയിൽ ഇവ ഗുരുതരമായ വംശനാശത്തിന്റെ വക്കിലാണ്. 

## അവലംബം
* Hawthorne, W. 1998.  ''Pavetta lasioclada''.   2006 IUCN Red List of Threatened Species.   Downloaded on 23 August 2007.

വർഗ്ഗം:പാവട്ട
മഷിത്തണ്ട് (നിഘണ്ടു)

ഇന്റർനെറ്റിൽ ലഭ്യമായ ഒരു മലയാളം നിഘണ്ടുവാണ് **മഷിത്തണ്ട്** (mashithantu.com). പന്ത്രണ്ടായിരം മലയാള പദങ്ങളും മൂവായിരം ഇംഗ്ലീഷ് പദങ്ങളുമായി 2007 ലെ ഓണത്തിന് പുറത്തിറങ്ങിയ മഷിത്തണ്ട് നിഘണ്ടുവിൽ 2012 ഓഗസ്റ്റ് മാസത്തിൽ 65,427 മലയാള പദങ്ങളും 90,134 ഇംഗ്ലീഷ് പദങ്ങളുമുണ്ട്. 

സൈറ്റിനകത്ത് പദങ്ങളിൽ ഡബിൾ ക്ലിക്ക് ചെയ്യുക വഴി ഒരു പദത്തിന്റെ അർത്ഥം തിരയുവാനുള്ള സൗകര്യം ഇതിലുണ്ട്. പദങ്ങൾ ബ്രൗസറിൽ നിന്ന് നേരിട്ട് നിഘണ്ടുവിൽ തിരയുവാനായി മഷിത്തണ്ടിന്റെ തന്നെ ഒരു സെർച്ച് പ്ലഗിനും ലഭ്യമാണ്. ഉപയോക്താക്കൾക്ക് പുതിയ പദങ്ങൾ കൂട്ടിച്ചേർക്കുവാനും തിരുത്തുവാനും സാധിക്കും. എന്നാൽ പരിശോധിച്ച ശേഷമാണ് ഈ പദങ്ങൾ പുറത്തുവിടുക. മലയാളം ടൈപ്പ് ചെയ്യുന്നതിനായി മഷിത്തണ്ടിന്റെ ലിപ്യന്തരണവും അതോടൊപ്പം ഗൂഗിളിന്റെ ലിപ്യന്തരണവും മലയാളം കീബോർഡും സൈറ്റിൽ ഉൾപ്പെടുത്തിയിട്ടുണ്ട്. മലയാളത്തിൽ പദപ്രശ്‌നം, ചോദ്യോത്തരം എന്നിവക്കുള്ള സൗകര്യമുണ്ട്. കുട്ടികൾക്കായി മലയാളപദങ്ങളുടെ അനിമേഷനും വിവിധ ചർച്ചകൾക്കായിയുള്ള ഫോറവും ഇതിൽ ലഭ്യമാണ്.

അപാകത

## പുറത്തേക്കുള്ള കണ്ണികൾ
* മഷിത്തണ്ട് വെബ്സൈറ്റ് 
വ:മലയാളം വെബ്സൈറ്റുകൾ
വർഗ്ഗം:നിഘണ്ടു
സെലീന (വിവക്ഷകൾ)

* സെലീന ഗോമസ് - ഒരു അമേരിക്കൻ ചലച്ചിത്ര നടി
* സെലീന ജെറ്റ്ലി - ഒരു ഹിന്ദി ചലച്ചിത്ര നടി.
* സെലീനിയം - ഒരു മൂലകം.
* സെലീന (ടെക്സസ്) - ഒരു അമേരിക്കൻ നഗരം.
മാങ്ങനാറി

വെള്ളം കയറിക്കിടക്കുന്ന സ്ഥലങ്ങളിൽ വളരുന്ന ഒരു ചെറിയ ചെടിയാണ് **മാങ്ങനാറി**. . ഏകവർഷിയായ ഈ സസ്യം ചതുപ്പുനിലങ്ങളിലും നെൽപ്പാടങ്ങളിലും കാണാറുണ്ട്. വളരെ വേഗം വളരുന്ന ഈ ചെടിക്ക് വെള്ളത്തിന്റെ അടിയിൽ പോലും ജീവിക്കാൻ കഴിയും.
## സവിശേഷതകൾ
* ചെടിക്ക് മാങ്ങയുടേതിനു സാമ്യമുള്ള ഗന്ധമാണ്.
* ഇലകളിലും തണ്ടിലും ധാരാളം ജലാംശം സൂക്ഷിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/177117/0

വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ജലസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:പ്ലാന്റാജിനേസീ
വർഗ്ഗം:കേരളത്തിലെ സസ്യജാലം
സുകുമാർ റേ

ബംഗാളി ബാലസാഹിത്യത്തിൽ സവിശേഷ വ്യക്തിമുദ്ര പതിപ്പിച്ചിട്ടുളള കവിയും, കഥാകൃത്തും ചിത്രകാരനുമാണ് **സുകുമാർ റേ** (). സുപ്രസിദ്ധ ചലച്ചിത്രസംവിധായകൻ സത്യജിത് റേ ഇദ്ദേഹത്തിന്റെ പുത്രനാണ്. 

## ജീവിതരേഖ
ഉപേന്ദ്രകിഷോർ റേയുടേയും ബിധുമുഖി ദേവിയുടേയും രണ്ടാമത്തെ സന്താനമായിരുന്നു സുകുമാർ .  പിതാവിന്റെ സാഹിത്യാഭിരുചിയും പാടവവും പുത്രനും പകർന്നു കിട്ടി. വീട്ടിലെ സാഹിത്യസദസ്സുകൾ  ഇതിനു സഹായകമായി ഭവിച്ചു. . സുകുമാർ പിന്നീട് ലണ്ടനിൽ ചെന്ന് ഫോട്ടോഗ്രഫിയിൽ
പ്രത്യേക പരിശീലനം നേടുകയുണ്ടായി. സ്വന്തമായ ഒരു പ്രിൻറിംഗ് &പബ്ലിഷിംഗ് കമ്പനി സ്ഥാപിച്ചതിനോടൊപ്പം ഉപേന്ദ്രകിഷോർ റേ കുട്ടികൾക്കു വേണ്ടി *സന്ദേഷ്* എന്ന മാസികയും തുടങ്ങി. പിതാവിന്റെ മരണശേഷം, കമ്പനിയുടേയും  മാസികയുടേയും ഉത്തരവാദിത്തം സുകുമാർ ഏറ്റെടുത്തു. ലെഷ്മാന്യ ബാധിതനായി  1923 സെപ്റ്റംബർ 10-ന് അന്തരിച്ചു.  

**സുകുമാർ റേ** എന്ന പേരിൽ സത്യജിത് റേ 1987-ൽ ഒരു ഹ്രസ്വചിത്രം നിർമ്മിച്ചിട്ടുണ്ട്. തിരക്കഥയും സംഗീതവും, സംവിധാനവും റേ തന്നെ നിർവ്വഹിച്ചു. മുഖ്യ അഭിനേതാക്കൾ സൌമിത്ര ചാറ്റർജി, ഉത്പൽ ദത്ത്, സന്തോഷ് ദത്ത, തപൻ ചാറ്റർജി എന്നിവരായിരുന്നു. 
## കൃതികൾ
നിരർത്ഥകപദങ്ങൾ കോർത്തിണക്കി രചിച്ച കവിതകളിലെ ഫലിതവും കുസൃതിയും പ്രായഭേദമെന്യെ എല്ലാവരേയും ആകർഷിക്കുന്നു. സുകുമാർ റേയുടെ കൃതികളുടെ സമ്പൂർണ്ണ സംഗ്രഹം അദ്ദേഹത്തിന്റെ ജന്മശതവാർഷികത്തോടനുബന്ധിച്ച്   ആനന്ദ പബ്ലിക്കേഷൻ പുറത്തിറക്കുകയുണ്ടായി.  
പലകൃതികളുടേയും ഇംഗ്ലീഷ് പരിഭാഷയും  ലഭ്യമാണ്.
* അബോൽ  തബോൽ 
* പഗ്ലാ ദഷു
* ഖായ്-ഖായ്
* ഹേഷോരാം ഹുഷിയാരേർ ഡയറി  
* ഹജബരല 
* ഝലപല ഒ അനന്യ നാടക് 
* ലഖനേർ ഷൊക്തിഷേൽ 
* ചലചിത്തചഞ്ചരി 
* ശബ്ദകല്പദ്രും 
* ബഹുരൂപി 
* ഭാഷാർ അത്യാചാർ 

## അവലംബം

വർഗ്ഗം : ബംഗാളി സാഹിത്യകാരന്മാർ
ടോറസ്

ലഘുചിത്രം|ഒരു വൃത്തത്തിന്റെ പ്രദക്ഷിണം മൂലം ഉണ്ടായ ഒരു ടോറസ്
ലഘുചിത്രം|പ്രദക്ഷിണത്തിന്റെ അച്ചുതണ്ടിൽ നിന്നുള്ള ദൂരം കുറയുന്തോറും ടോറസിന്റെ രൂപം മാറുകയും ഒരു ഘട്ടമെത്തുമ്പോൾ ഗോളമായി രൂപപ്പെടുകയും ചെയ്യുന്നു.
വലത്ത്‌|ലഘുചിത്രം|ചുവപ്പ് വൃത്തത്തിന്റെ മജന്ത വൃത്തത്തിലൂടെയുള്ള പ്രദക്ഷിണം വഴിയുണ്ടായ ടോറസ്.
ഒരു വൃത്തം അതേ പ്രതലത്തിൽ തന്നെയുള്ള ഒരു അച്ചുതണ്ടിൽ പ്രദക്ഷിണം ചെയ്യുമ്പോൾ ഉണ്ടാവുന്ന ഒരു ത്രിമാന ജ്യാമിതീയ രൂപമാണ് **ടോറസ്**. സാങ്കേതികമായി നോക്കുമ്പോൾ ടോറസുകൾക്ക് ഉപരിതലം മാത്രമേ ഉണ്ടാകൂ. ഘനം ഇല്ല.

## സവിശേഷതകൾ
പ്രദക്ഷിണത്തിന്റെ അച്ചുതണ്ട് വൃത്തോപരിതലത്തിൽ നിന്ന് മാറിയാണെങ്കിൽ ടോറസുകൾക്ക് ഒരു വളയത്തിന്റെ രൂപമായിരിക്കും ഉണ്ടാവുക. അച്ചുതണ്ട് ഉപരിതലത്തെ സ്പർശിക്കുകയാണെങ്കിൽ കൊമ്പിന്റെ ആകൃതിയായിരിക്കും ടോറസിന്റേത്. വൃത്തോപരിതലത്തെ മുറിച്ചാണ് അച്ചുതണ്ട് ഉള്ളതെങ്കിൽ അതൊരു സ്പിന്റിൽ ടോറസ് എന്നറിയപ്പെടുന്നു. വൃത്തകേന്ദ്രത്തിലൂടെ അച്ചുതണ്ട് കടന്നുപോവുകയാണെങ്കിൽ അതൊരു ടോറസല്ലാതായി മാറുകയും ഗോളമായി രൂപപ്പെടുകയും ചെയ്യും.

### പൊള്ളയായ ഉള്ള്
ഉള്ള് പൊള്ളയായിരിക്കുമെന്നതാണ് ടോറസിന്റെ പ്രത്യേകത. ഉപരിതലം മാത്രമേ ടോറസിന് ഉണ്ടാകൂ, എന്നാൽ പ്രായോഗികമായി ഇത് സാധ്യമല്ലാത്തത് കൊണ്ട് ട്യൂബുകൾക്കും മറ്റും ഒരു ചെറിയ കട്ടി ഉണ്ടായിരിക്കും.

*സോളിഡ് ടോറസ്* ടോറസിൽ നിന്നും വ്യതിരിക്തമാകുന്നത് അതിന്റെ ഉള്ളടക്കം അനുസരിച്ചാണ്. ഉള്ള് നിറഞ്ഞ ടോറസ് ആണ് *സോളിഡ് ടോറസ്*.  *സോളിഡ് ടോറസിന്* ഉദാഹരണമാണ് ഡോനട്ട്. ടോറസ് എന്ന് പറയുമ്പോൾ സാധാരണയായി *സോളിഡ് ടോറസ്* ഉദ്ദേശിക്കപ്പെടാറില്ല.

## നിത്യജീവിതത്തിൽ
നീന്തലിന് ഉപയോഗിക്കുന്ന ട്യൂബ്, വാഹനങ്ങളുടെ ടയർ ട്യൂബുകൾ എന്നിവ നമ്മുടെ നിത്യജീവിതത്തിൽ കാണപ്പെടുന്ന ടോറസുകളിൽ പെടുന്നു. കണ്ണടച്ചില്ലുകൾ ടോറസിന്റെ സിദ്ധാന്തമുപയോഗിച്ചാണ് നിർമ്മിക്കാറുള്ളത്.
## അവലംബം

വർഗ്ഗം:ജ്യാമിതീയരൂപങ്ങൾ
ഗ്വിയോം ഡ്യൂഫേ

**ഗ്വിയോം ഡ്യൂഫെ**(ഓഗസ്റ്റ് 5, 1397? &ndash; നവംബർ 27, 1474) ഒരു ഫ്ലെമിഷ് സംഗീത രചയിതാവായിരുന്നു. 15-ആം നൂറ്റാണ്ടിലെ പശ്ചിമ യൂറോപ്യൻ സംഗീത രചയിതാക്കളിൽ പ്രമുഖനായ ഡ്യൂഫേ ക്രിസ്തീയ ഗാനങ്ങൾക്കൊപ്പം മതേതര ഗാനങ്ങളും രചിച്ചിരുന്നു. ഇന്നത്തെ ബെൽജിയത്തിൽ ജനിച്ച ഡ്യൂഫേ ഫ്രാൻസിലെ കംബ്രായിലാണ് വിദ്യാഭ്യാസം നടത്തിയത്. അതിനുശേഷം പുരോഹിതനായി സേവനമനുഷ്ഠിച്ചു. 1428 മുതൽ 37 വരെ റോമിലെ പള്ളിഗായകസംഘത്തിൽ പാടിയിരുന്നു. ഫ്രാൻസിൽ തിരിച്ചെത്തിയ ഡ്യൂഫേ 1442-ൽ സംഗീതത്തിൽ ബിരുദം നേടി. പിന്നീട് കുറച്ചുകാലം ബർഗൻഡിയിലെ ഡ്യൂക്കിന്റെ മകനെ സംഗീതം അഭ്യസിപ്പിച്ചു. 1445-ൽ കംബ്രായിലെത്തിയ ഡ്യൂഫേ പള്ളിയിലെ കാനൺ പദവിയിൽ സേവനമനുഷ്ഠിച്ചു.

## തനതു ശൈലിയിൽ സംഗീതരചന

പരമ്പരാഗത ശൈലിയിൽ സംഗീതരചന നടത്താൻ വൈമുഖ്യം കാട്ടിയ ഡ്യൂഫേ പുതിയൊരു പന്ഥാവ് വെട്ടിത്തുറന്നു. ആർഭാടപൂർണമായ സംഗീതശൈലി ഉപേക്ഷിച്ച് തനതായ ശൈലിയിൽ സംഗീതരചന നടത്തി. പല സ്വരസ്ഥാനങ്ങളിൽ ആലപിക്കത്തക്ക രീതിയിൽ പാട്ടുകുർബാന ചിട്ടപ്പെടുത്തുന്നതിലാണ് ഡ്യൂഫേ കൂടുതൽ വൈദഗ്ദ്ധ്യം കാട്ടിയത്. മംഗളഗാനങ്ങളും കന്യാമറിയത്തിന്റെ സ്തുതിഗീതങ്ങളും ഇദ്ദേഹത്തിന്റെ രചനകളിൽ ഉൾപ്പെടുന്നു. മൂന്നു ഭാഗങ്ങൾ ഉള്ള ലഘുഗാനങ്ങളാണ് ഡ്യൂഫേയുടെ സവിശേഷ സംഭാവനയായി കരുതപ്പെടുന്നത്. 1474 നവംബർ 27-ന് കംബ്രായിൽ ഡ്യൂഫേ അന്തരിച്ചു.

## അവലംബം

## പുറത്തേക്കുള്ള കണ്ണികൾ
*http://www.bookrags.com/biography/guillaume-dufay/
*http://www.yesnet.yk.ca/schools/projects/renaissance/dufay.html

വർഗ്ഗം:യൂറോപ്യൻ സംഗീതജ്ഞർ
മാർത്താണ്ഡവർമപ്പാലം, ആലുവ

ദേശീയപാത 47-ൽ ആലുവായിൽ സ്ഥിതി ചെയ്യുന്ന ഇരട്ടപ്പാലങ്ങളാണ് **മാർത്താണ്ഡവർമ്മപ്പാലം**. 1940-ൽ മാർത്താണ്ഡവർമ ഇളയരാജയാണു ആദ്യ പാലം നിർമിച്ചത്. പഴയപാലത്തിന്റെ മാതൃകയിൽ 8 കോടി രൂപ ചെലവിൽ 2002-ലാണ് രണ്ടാമതു പാലം കേരളസർക്കാർ നിർമ്മിച്ചത്. എട്ടു ലക്ഷം രൂപയായിരുന്നു പഴയപാലത്തിന്റെ ആകെ നിർമ്മാണച്ചിലവ്. ജെ.ബി. ഗാമൺ ആൻഡ് കമ്പനിയാണ് കരാറെടുത്തു പാലം നിർമ്മിച്ചത്. ചീഫ് എൻജിനീയർമാരായിരുന്ന ബ്രിട്ടീഷുകാരൻ ജി.ബി.എസ്. ട്രസ്കോട്ടും എം.എസ്. ദുരൈസ്വാമിയും പാലം പണിയുടെ മേൽനോട്ടം നിർവഹിച്ചു. പാലത്തിനു താഴെ ആറിടങ്ങളിലായി ഇറ്റലിയിൽ നിന്ന് ഇറക്കുമതി ചെയ്ത വലിയ സ്പ്രിങ്ങുകൾ കോൺക്രീറ്റ് പെട്ടികളിലാക്കിയ ‘ഷോക്ക് അബ്സോർബിങ് സിസ്റ്റം” സ്ഥാപിച്ചിട്ടുണ്ട്. 
## ചിത്രശാല

File:Marthandavarma bridge Aluva 1.JPG|മാർത്താണ്ഡവർമ്മപ്പാലം
File:Aluva-Bridge.JPG|മാർത്താണ്ഡവർമ്മപ്പാലം അകവശം
File:Aluva Marthandavarma Bridge.JPG|മണപ്പുറത്തുനിന്നും
File:Marthandavarma Bridge Aluva.JPG|മാർത്താണ്ഡവർമ്മപ്പാലം വശത്തുനിന്നും
File:Marthandavarma Bridge Aluva Board.JPG|ശിലാഫലകം
File:Periyar on Marthandavarma Bridge Aluva.JPG|പെരിയാർ

## അവലംബം

## പുറത്തേക്കുള്ള കണ്ണികൾ

വർഗ്ഗം:എറണാകുളം ജില്ലയിലെ പാലങ്ങൾ
റികോൺക്വ്

കെഡിഇക്കു വേണ്ടി നിർമ്മിച്ച ക്യൂട്ടി - വെബ്കിറ്റ് അധിഷ്ഠിത സ്വതന്ത്ര വെബ് ബ്രൗസറാണ് **റികോൺക്വ്** (ആംഗലേയം : rekonq). ചക്ര ലിനക്സിലെയും കുബുണ്ടുവിന്റെ 10.10 മുതലുള്ള പതിപ്പുകളിലും സ്വതേയുള്ള വെബ് ബ്രൗസറാണ് റികോൺക്വ്. 2010 മെയ് 25ന് കെഡിഇയുടെ ഔദ്യോഗിക പാക്കേജുകളിൽ ഒന്നായ എക്സ്ട്രാഗിയറിൽ റികോൺക്വിനെ ഉൾപ്പെടുത്തി. ഒരുപാട് കാലം കെഡിഇയുടെ പ്രധാന വെബ് ബ്രൗസറായിരുന്ന കോൺക്വററിൽ നിന്ന് വ്യത്യസ്തമായി റികോൺക്വ് സ്വതന്ത്രമായി നിലകൊള്ളുകയും ലളിതമായ രൂപം സ്വീകരിക്കുകയും ചെയ്തിരിക്കുന്നു. തുടക്കത്തിൽ ക്യൂട്ടി ഡെവലപ്പർ ഫ്രെയിംവർക്കിന്റെ ക്യൂട്ടിഡെമോബ്രൗസറിലായിരുന്നു വികസനം. ഇപ്പോൾ കെഡിഇയുടെ ഗിറ്റ് കലവറയിലാണ് റികോൺക്വ് വികസിപ്പിച്ചുകൊണ്ടിരിക്കുന്നത്.

## സവിശേഷതകൾ
റികോൺക്വ് കെഡിഇയുമായി സമന്വയിച്ച് ചേരുന്നു. കെഡിഇയുടെ ഡൗൺലോഡ് മാനേജറായ കെഗെറ്റിന് പിന്തുണ, ഫയൽ മാനേജറായ കോൺക്വററുമായി ബുക്ക്മാർക്കുകൾ പങ്കുവെക്കൽ, കിയോ പിന്തുണ എന്നിവ റികോൺക്വ് പ്രദാനം ചെയ്യുന്നു.
ആധുനിക വെബ് ബ്രൗസറുകളുടെ സാധാരണ സവിശേഷകളെല്ലാം റിക്വോൺക്കിനും ഉണ്ട്. അവയാണ്:
* ടാബുകളുടെ ഉപയോഗം
* ഏകീകൃത അഡ്രസ് ബാർ
* പരസ്യം തടയൽ ഉപകരണം.
* പ്ലഗിന്നുകൾക്കുള്ള പിന്തുണ
* പ്രോക്സി പിന്തുണ

## ഇതും കൂടി കാണുക
* വെബ് ബ്രൗസറുകളുടെ പട്ടിക

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 
* റികോൺക്വ് സോഴ്സ്ഫോർജിൽ
* റികോൺക്വ് ലോഞ്ച്പാഡിൽ

വർഗ്ഗം:കെ.ഡി.ഇ
വർഗ്ഗം:സ്വതന്ത്ര വെബ് ബ്രൗസറുകൾ
ബഡ

മൊബൈൽ ഫോണുകൾക്കും ടാബ്ലെറ്റ് പിസികൾക്കുമായുള്ള ഒരു ഓപ്പറേറ്റിംഗ് സിസ്റ്റം ആണ് **ബഡ** (കൊറിയൻ: 바다). സാംസങ് ഇലക്ട്രോണിക്സാണ് ബഡ വികസിപ്പിച്ചെടുത്തത്. സമുദ്രം, കടൽ എന്നെല്ലാം അർത്ഥം വരുന്ന കൊറിയൻ വാക്കായ ബഡയിൽ നിന്നാണ് ഓപ്പറേറ്റിംഗ് സിസ്റ്റത്തിന് ഈ പേര് ലഭിച്ചത്. ഇടത്തരം നിലവാരമുള്ള മൊബൈൽ ഫോണുകളിൽ മുതൽ ഉന്നത നിലവാരത്തിലുള്ള ഫോണുകളിൽ വരെ ബഡ പ്രവർത്തിക്കും.

ബഡ ഓഎസിന്റെ ഉപയോഗം വർദ്ധിപ്പിക്കാൻ സാംസങ് ബഡ ഓപ്പൺ സോഴ്സ് സോഫ്റ്റ്‌വെയറാക്കുകയും സ്മാർട്ട് ടിവികൾക്കുള്ള പിന്തുണ കൂട്ടിച്ചേർക്കുകയും ചെയ്തു. ബഡ ടിസെൻ പദ്ധതിയിലേക്ക് കൂട്ടിച്ചേർക്കും എന്ന് സാംസങ് പ്രഖ്യാപിച്ചിരുന്നെങ്കിലും ഇക്കാര്യം ഉറപ്പ് വരുത്തിയിട്ടില്ല.

## സാംസങ് ആപ്പ്സ്
വേവിന്റെ പുറത്തിറക്കലോടെ സാംസങ് ഇലക്ട്രോണിക്സ് സാംസങ് ആപ്പ്സ് എന്നൊരു അന്താരാഷ്ട്ര് ആപ്ലികേഷൻ ചന്ത തുറന്നു. ബഡ പ്ലാറ്റ്ഫോമിന് വേണ്ടിയുള്ളതായിരുന്നു ഇത്. നിലവിൽ സാംസങ് ആപ്പ്സിൽ 2400ലധികം ആപ്ലികേഷനുകളു​ണ്ട്.

## ഉപകരണങ്ങൾ
ബഡ ഉപയോഗിക്കുന്ന ആദ്യത്തെ ഉപകരണം വേവ് എസ്8500 ആയിരുന്നു. സാംസങിന്റെ മെലിഞ്ഞൊരു ടച്ച്സ്ക്രീൻ ഫോണായിരുന്നു വേവ് എസ്8500. ഒരു ജിഗാഹെർട്സ് ആം കോർട്ടക്സ്-എ8 പ്രൊസസർ, പവർവിആർ എസ്ജിഎക്സ് 540 3ഡി ഗ്രാഫിക്സ് യന്ത്രം, 720 പിക്സൽ വ്യക്തയോടു കൂടിയ സൂപ്പർ അമോലെഡ് സ്ക്രീൻ എന്നിവയടങ്ങുന്ന  സാംസങിന്റെ ഹമ്മിംഗ്ബേഡ് സി.പി.യു (എസ്5പിസി110) ആയിരുന്നു വേവ് എസ്8500ൽ ഉണ്ടായിരുന്നത്.

സാംസങിന്റെ എസ്8530 വേവ് II നവംബർ 2010ൽ വിപണിയിലെത്തി. 3.7" സൂപ്പർ ക്ലിയർ കപ്പാസിറ്റീവ് ടച്ച്സ്ക്രീനോടെ വന്ന വേവ് റ്റുവിൽ ബഡയുടെ പതിപ്പ് 1.2 ആണ് ഉണ്ടായിരുന്നത്.

2011ന്റെ അവസാനം ബഡ 2.0 പതിപ്പ് ഉൾപ്പെടുത്തിയ മൂന്ന് ഫോണുകൾ സാംസങ് പുറത്തിറക്കി. സാംസങ് വേവ് 3 എസ്8600, വേവ് എം, വേവ് വൈ എന്നിവയായിരുന്നു അവ. 1.4 ജിഗാഹെർട്സ് സിപിയു, അഡ്രീനോ 205 ജിപിയു, 4" അമോലെഡ് സ്ക്രീൻ അഞ്ച് മെഗാപിക്സെൽ ക്യാമറ എന്നീ സവിശേഷകളോടെയായിരുന്നു വേവ് 3 എത്തിയത്. എന്നാൽ വേവ് എമ്മും വേവ് വൈയ്യും താരതമ്യേന വില കുറഞ്ഞവയായിരുന്നു. വേഗത കുറഞ്ഞ പ്രൊസസറും ചെറിയ സ്ക്രീനും ആണ് ഇവയിൽ ഉണ്ടായിരുന്നത്.

## വിപണി പങ്കാളിത്തം
കനാലിസിന്റെ കണക്ക് പ്രകാരം 2011ന്റെ ആദ്യത്തെ പാദവർഷത്തിൽ 3.5 ദശലക്ഷം ഫോണുകളിൽ ബഡ ഉപയോഗിക്കപ്പെട്ടിരുന്നു. എന്നാൽ രണ്ടാം പാദവർഷത്തിൽ ഇത് 4.5 ദശലക്ഷമായി വർദ്ധിച്ചു.

ഗാർട്ട്ണറിന്റെ കണക്ക് പ്രകാരം 2012ന്റെ ആദ്യ പാദവർഷത്തിൽ ബഡക്ക് 43% വളർച്ചയുണ്ടായി. മുൻ വർഷം മൊബൈൽ ഓപ്പറേറ്റിംഗ് സിസ്റ്റങ്ങളുടെ വിപണിയിൽ 1.9% പങ്കാളിത്തമുണ്ടായിരുന്ന ബഡ 2012ഓടെ അത് 2.7% ആക്കി വർദ്ധിപ്പിച്ചു.

## അവലംബം

## പുറത്തേക്കുള്ള കണ്ണികൾ
* 
* ബഡ ചരിത്രം 
* ബഡ ഡെവലപ്പർമാർ 
* സാംസങ് ആപ്പ്സ് ഡയറക്ടറി 

വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
വർഗ്ഗം:ടാബ്‌ലറ്റ് കമ്പ്യൂട്ടർ ഓപ്പറേറ്റിംഗ് സിസ്റ്റങ്ങൾ
വൈക്കം ബോട്ടുജെട്ടി

കേരളത്തിലെ കോട്ടയം ജില്ലയിലെ ബോട്ടുജെട്ടികളിൽ ഒന്നാണ് **[[വൈക്കം]] ബോട്ട്ജെട്ടി**. ജലഗതാഗത വകുപ്പിന്റെ ഏറ്റവും വരുമാനമുള്ളതും കൂടുതൽ യാത്രക്കാർ ഉപയോഗിക്കുന്നതുമായ സർവീസാണ് വൈക്കം-തവണക്കടവ് ബോട്ട് സർവീസ്. രാവിലെ അഞ്ചുമുതൽ രാത്രി ഒമ്പതുവരെ മൂന്ന് ബോട്ടുകൾ 64 സർവീസ് നടത്തുന്നുണ്ട് . 2011-ൽ പുതിയ ബോട്ടുജെട്ടി ഉദ്ഘാടനം ചെയ്തുവെങ്കിലും നിർമ്മാണത്തിലെ ചില പാളിച്ചകൾ മൂലം പ്രവർത്തനം ആരംഭിക്കാൻ സാധിച്ചിട്ടില്ല.

## അവലംബങ്ങൾ


വർഗ്ഗം:കേരളത്തിലെ ബോട്ടുജെട്ടികൾ
ക്ലൈൻ ഗ്രൂപ്പ്

ചാക്രികമല്ലാത്ത ഏറ്റവും ചെറിയ ഗ്രൂപ്പാണ് **ക്ലൈൻ ഗ്രൂപ്പ്** (Klein group). നാല് അംഗങ്ങളുള്ള ഈ ഗ്രൂപ്പ് ക്ലൈൻ ഫോർ ഗ്രൂപ്പ് (Klein four-group), ഫിയെറെർഗ്രൂപ്പെ (Vierergruppe) എന്ന പേരുകളിലും അറിയപ്പെടുന്നു. ജർമ്മൻ ഗണിതശാസ്ത്രജ്ഞനായ ഫെലിക്സ് ക്ലൈൻ 1884-ൽ ഇതിന് Vierergruppe എന്ന് പേരിട്ടു, അദ്ദേഹത്തിന്റെ പേരിലാണ് ഗ്രൂപ്പിനെ ക്ലൈൻ ഗ്രൂപ്പ് എന്ന് വിളിക്കുന്നത്.

2 അംഗങ്ങളുള്ള ചാക്രികഗ്രൂപ്പിന്റെ (\mathbb{Z}_2) അതിനോടുതന്നെയുള്ള നേർ-ഉല്പന്നമാണ് ക്ലൈൻ ഗ്രൂപ്പ്. ക്ലൈൻ ഗ്രൂപ്പിനു പുറമെ 4 അംഗങ്ങളുള്ള ഒരേയൊരു ഗ്രൂപ്പായ \mathbb{Z}_4 ചാക്രികഗ്രൂപ്പാണ്. ചാക്രികമല്ലെങ്കിലും ക്ലൈൻ ഗ്രൂപ്പ് ഒരു ക്രമഗ്രൂപ്പാണ്.

ഉല്പന്നത്തെ 8 കൊണ്ട് ഹരിച്ചാൽ കിട്ടുന്ന ശിഷ്ടം സംക്രിയയും, {1,3,5,7} ഗണവുമായുള്ള ഗ്രൂപ്പ് ക്ലൈൻ ഗ്രൂപ്പാണ്. സമചതുരമല്ലാത്ത സമഭുജസാമാന്തരികം, ചതുരം എന്നിവയുടെ സമമിതികളുടെ ഗ്രൂപ്പും ക്ലൈൻ ഗ്രൂപ്പ് തന്നെ.

## കെയ്ലി പട്ടിക
ക്ലൈൻ ഗ്രൂപ്പിന്റെ കെയ്ലി പട്ടിക:

## അവലംബം
* http://mathworld.wolfram.com/Vierergruppe.html

വർഗ്ഗം:ഗ്രൂപ്പുകൾ
വാനപ്രസ്ഥം

ഹിന്ദു-ആശ്രമധർമങ്ങളിൽ മൂന്നാമത്തേതാണ് **വാനപ്രസ്ഥം**. മനുഷ്യൻ അനുഷ്ടിക്കേണ്ട ജീവിതഘട്ടങ്ങളെയാണ് ആശ്രമങ്ങൾ എന്നു പറയുന്നത്. ഒന്നിനു പുറകേ ഒന്നായി അനുഷ്ടിക്കേണ്ട ഈ ആശ്രമങ്ങൾ നാലെണ്ണമാണ്. വാനപ്രസ്ഥം പ്രത്യേകിച്ചും വാർധക്യത്തിൽ അനുഷ്ഠിക്കേണ്ടതാകുന്നു.  

ഗൃഹസ്ഥാശ്രമം നിർവിഘ്നം അനുഷ്ടിച്ചതിനു ശേഷം മനസ്സും ബുദ്ധിയും ബാഹ്യവൃത്തികളിൽനിന്ന് പിൻവലിച്ചു ഏകാഗ്രമായിത്തീരുവാൻ മനസ്സിനെ പാകപ്പെടുത്തുന്നതിനാണ് വാനപ്രസ്ഥം. തനിച്ചോ പത്നീസമേതനായോ വാനപ്രസ്ഥത്തിനു പുറപ്പെടാം. വാനപ്രസ്ഥ ജീവിതത്തിന്റെ വിവിധ വശങ്ങളെപ്പറ്റി ധർമസൂത്രത്തിൽ വിവരിക്കുന്നുണ്ട്. ഒടുവിൽ ലൗകിക ജീവിതം ഉപേക്ഷിച്ച് സർവസംഗപരിത്യാഗിയായി കഴിയുന്ന കാലമാണ് സന്ന്യാസം.

## ഇവയും കാണുക
*ബ്രഹ്മചര്യം - ജീവിതത്തെ ആദ്യവർഷങ്ങളിൽ ലഘുജീവിതം നയിച്ച് വേദങ്ങൾ പഠനം നടത്തുക.
*ഗൃഹസ്ഥാശ്രമം - വിവാഹിതനായി കുടുംബജീവിതം നയിക്കുക
*സന്യാസം - സർവവും ഉപേക്ഷിച്ച് സന്യാസിയായി മാറുക
## പുറത്തേക്കുള്ള കണ്ണികൾ

വർഗ്ഗം:ആശ്രമാവസ്ഥകൾ
കേരള സംസ്ഥാന വ്യവസായ വികസന കോർപ്പറേഷൻ ലിമിറ്റഡ്‌

കേരളത്തിൽ ഇടത്തര - വൻകിട വ്യവസായങ്ങൾ പ്രോത്സാഹിപ്പിക്കുന്നതിനും വികസിപ്പിക്കുന്നതിനും വേണ്ടി കേരള സർക്കാരിന്റെ ഉടമസ്ഥതയിൽ സ്ഥാപിക്കപ്പെട്ടിരിക്കുന്ന കമ്പനിയാണ്‌ **കേരള സംസ്ഥാന വ്യവസായ വികസന കോർപ്പറേഷൻ ലിമിറ്റഡ്‌** അഥവാ **കെ.എസ്.ഐ.ഡി.സി.** 1961-ലാണ് കെ.എസ്.ഐ.ഡി.സി. സ്ഥാപിതമായത്. കേരളത്തിൽ ആഭ്യന്തരവും വിദേശീയവുമായ വ്യവസായ നിക്ഷേപങ്ങൾ പ്രോത്സാഹിപ്പിക്കുന്നതിനുള്ള നോഡൽ ഏജൻസിയെന്ന നിലയിൽ ഈ സ്ഥാപനം പ്രവർത്തിക്കുന്നു. അതോടൊപ്പം മറ്റു പ്രോത്സാഹന പദ്ധതികൾ നടപ്പാക്കുന്നതിനുള്ള സൗകര്യങ്ങൾ ഒരുക്കുക, സർക്കാരും വ്യവസായ മേഖലകളും തമ്മിൽ ബന്ധപ്പെട്ടു പ്രവർത്തിക്കുന്നതിനുള്ള സാഹചര്യം ഉണ്ടാക്കുക എന്നിവയും കമ്പനിയുടെ ലക്ഷ്യങ്ങളാണ്. 

## കമ്പനിയുടെ പ്രധാന ലക്ഷ്യങ്ങൾ
* വ്യവസായ നിക്ഷേപാശയങ്ങൾ കണ്ടെത്തുക
* ആശയങ്ങളെ മൂർത്തമായ പദ്ധതികളായി നടപ്പിലാക്കുക
* സാദ്ധ്യതാ പഠനം, പദ്ധതികളുടെ മൂല്യനിർണ്ണയം
* സാമ്പത്തികാടിത്തറ ഉറപ്പിക്കൽ, സംയുക്ത വായ്‌പാ പദ്ധതി
* കേന്ദ്ര, സംസ്ഥാന സർക്കാരുകളുടെ അനുമതികൾ ലഭ്യമാക്കുക
* വ്യവസായ വളർച്ചാ കേന്ദ്രങ്ങൾ വികസിപ്പിക്കുകയും പ്രവർത്തിപ്പിക്കുകയും ചെയ്യുക
* വ്യവസായ വികസനവും അടിസ്ഥാന സൗകര്യ വികസനവും ത്വരിതപ്പെടുത്തുക.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ
വർഗ്ഗം:കേരളത്തിലെ_പൊതുമേഖലാ_സ്ഥാപനങ്ങൾ
ക്ലമന്റ് ഒന്നാമൻ മാർപ്പാപ്പ

ഏ.ഡി. 92 മുതൽ ഏ.ഡി. 99 വരെ റോമൻ മാർപ്പാപ്പയായിരുന്ന വ്യക്തിയായിരുന്നു **വിശുദ്ധ ക്ലമന്റ് ഒന്നാമൻ** എന്നറിയപ്പെടുന്ന **ക്ലമന്റ് ഒന്നാമൻ മാർപ്പാപ്പ** (ലത്തീൻ: *Clemens Romanus*). ആദ്യകാലം മുതലേ റോമാബിഷപ്പായി അറിയപ്പെട്ട ഇദ്ദേഹത്തെയാണ് ആദ്യ സഭാപിതാവായി കണക്കാക്കുന്നത്.
## അവലംബം

## കൂടുതൽ വായനയ്ക്ക്
*
*
*Loomis, Louise Ropes (1916). *The Book of Popes* (*Liber Pontificalis*). Merchantville, NJ: Evolution Publishing. ISBN 1-889758-86-8.
*
*
*
*

## പുറത്തേക്കുള്ള കണ്ണികൾ

*"Saint Clement I."  Encyclopædia Britannica Online.
*
* Two Epistles Concerning Virginity .
* Opera Omnia
* Hieromartyr Clement the Pope of Rome Eastern Orthodox icon and synaxarion
* Patron Saints Index: ''Pope Saint Clement I'' 
*St. Clement page at *Christian Iconography*
*"Here Followeth the Life of St. Clement" in the Caxton translation of the *Golden Legend*

വർഗ്ഗം:മാർപ്പാപ്പമാർ
കൊല്ലമുള

പത്തനംതിട്ട ജില്ലയിലെ വെച്ചൂച്ചിറ ഗ്രാമപഞ്ചായത്തിന്റെ വടക്കുകിഴക്കു ഭാഗത്തുള്ള ഒരു ഗ്രാമമാണ് **കൊല്ലമുള**. കൊല്ലമുളയിലാണ് വില്ലേജിന്റെ ആസ്ഥാനം. ജില്ലയിലെ ഒരു വിനോദസഞ്ചാരകേന്ദ്രമായ പെരുന്തേനരുവി 2 കി.മീ. ദൂരെയാണ് സ്ഥിതി ചെയ്യുന്നത്. ഇവിടെയുള്ള ലിറ്റിൽ ഫ്ലവർ പബ്ലിക് സ്കൂൾ ഈ മേഖലയിലെ പ്രമുഖ വിദ്യാഭ്യാസ സ്ഥാപനം ആണ്. റബ്ബർ, കൊക്കൊ, തെങ്ങ് തുടങ്ങിയ നാണ്യവിളകൾ ഇവിടെ ജനങ്ങളുടെ
മുഖ്യ വരുമാന മാർഗ്ഗമാണ്. 

## ജനസംഖ്യാശാസ്‌ത്രം
2001-ലെ ഇന്ത്യൻ കനേഷുമാരി പ്രകാരം കൊല്ലമുളയിൽ 22,765 ജനസംഖ്യയുണ്ടായിരുന്നു. അതിൽ 11,171 പുരുഷന്മാരും 11,594 സ്ത്രീകളുമാണ്. ഈ പ്രദേശത്തെ ഭൂരിഭാഗം ആളുകളും ക്രിസ്ത്യാനികളാണ്. ശബരിമലയ്ക്ക് എരുമേലി വഴിയിലെ ഏറ്റവും അടുത്തുള്ള പട്ടണമാണ് മുക്കൂട്ടുതറ.

## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
സ്വർണ്ണത്തൊണ്ടി

ഒറ്റനോട്ടത്തിൽ പാമ്പിനെ  പോലെയിരിക്കുന്ന മത്സ്യം ആണ് **സ്വർണ്ണത്തൊണ്ടി**. കേരളത്തിൽ മാത്രം കാണുന്ന ശുദ്ധജല മത്സ്യം ആണ് ഇവ .  കോഴിക്കോട്‌ ജില്ലയിലെ കുതിരവട്ടം എന്ന സ്ഥലത്ത് ഉള്ള ഒരു കിണറിൽ നിന്നും ആണ് ഇവയെ കണ്ടെത്തിയത്. ഈ മത്സ്യത്തെ കുറിച്ച്‌ കുടുതൽ വിവരങ്ങൾ ഒന്നും തന്നെ ഇപ്പോൾ ലഭ്യമല്ല. 

## അവലംബം
 

## പുറത്തേക്കുള്ള കണ്ണികൾ
സ്വർണതൊണ്ടി ചിത്രം

വർഗ്ഗം:കേരളത്തിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
മയക്കുമരുന്ന് കടത്തിന് വധശിക്ഷ

മലേഷ്യ, സിങ്കപ്പൂർ തുടങ്ങിയ ചില രാജ്യങ്ങളിൽ നിയമവിരുദ്ധമായി **മയക്കുമരുന്നുകൾ** ഇറക്കുമതി ചെയ്യുകയോ കയറ്റുമതി ചെയ്യുകയോ കൈവശം വയ്ക്കുകയോ ചെയ്യുന്നത് വധശിക്ഷ ലഭിക്കാവുന്ന കുറ്റമാണ്. 

## മയക്കുമരുന്ന് കടത്തിന് വധശിക്ഷ നൽകുന്ന രാജ്യങ്ങൾ

## ഇവയും കാണുക
*മരുന്നുകളുടെ ദുരുപയോഗം സംബന്ധിച്ച നിയമം (സിങ്കപ്പൂർ)
*വധശിക്ഷ സിംഗപ്പൂരിൽ
*വധശിക്ഷ ചൈനയിൽ

## അവലംബം

## പുറത്തേയ്ക്കുള്ള കണ്ണികൾ
Methods of Execution by Country - NutzWorld.com
ഹിലാ

**ഹിലാ**  അല്ലെങ്കിൽ ഹെല  ഒരു ഇനം കോശങ്ങൾ ആണ്, ശാസ്ത്രീയമായ ഗവേഷണത്തിനു ഉപയോഗിക്കുന്ന മരണമില്ലാത്ത കോശങ്ങളുടെ ഒരു നിര (immortal cell line) ആണ് ഇവ. 
### പേരിനു പിന്നിൽ
ഹെന്റിയേറ്റാ ലാക്സ്എന്ന് അർബുദ രോഗിയിൽ നിന്ന്  വേർതിരിച്ചെടുത്ത കോശങ്ങളായതിനാലാണ് ഹെലാ അഥവാ ഹിലാ (HeLa)എന്ന പേരു വീണത്. 1950-ലാണ് ഹെന്റിയേറ്റാ ലാക്സ് ജോണ്സ് ഹോപ്കിന്സ് ആശുപത്രിയിൽ  ഡോക്റ്റർ ജോജ് ഓട്ടോ ഗേയുടെ  വൈദ്യപരിശോധനക്കും തുടർന്നുളള ചികിത്സക്കും  വിധേയയാകുന്നത്. ഹെന്റിയേറ്റക്ക് സെവിക്കൽ കാന്സറാണെന്നു  ഡോക്റ്റർ  കണ്ടെത്തി. കാന്സർ രോഗത്തെക്കുറിച്ച് വിശദമായി പഠിക്കാനായി അത്തരം കോശങ്ങളെ ലാബറട്ടറിയിൽ വളർത്തിയെടുക്കേണ്ടത് അത്യാവശ്യമായിരുന്നു. ഇക്കാരണത്താൽ ഡോക്റ്റർ ഗേ തന്റെ പരിശോധനയിലും ചികിത്സയിലും കഴിഞ്ഞിരുന്ന സകല രോഗികളിൽ നിന്നും രോഗ ബാധിത കോശങ്ങൾ ശേഖരിക്കുമായിരുന്നു. ഇത്തരം കോശങ്ങളെ രോഗിയുടെ പേരിന്റെ ആദ്യത്തെ രണ്ടക്ഷരങ്ങളാണ് കോശങ്ങളെ തിരിച്ചറിയാനായി  ഉപയോഗിച്ചിരുന്നത്.  
### പ്രാധാന്യം
രോഗബാധിത കോശങ്ങളെ സൂക്ഷ്മ പഠനത്തിനു വിധേയമാക്കാ കഴിഞ്ഞാൽ ഗോഗത്തെക്കുറിച്ചുളള പല വിവരങ്ങളും ശേഖരിക്കാനാവും അതു   മറുമരുന്നുകളിലേക്കും  പ്രതിരോധ നടപടികളിലേക്കും നയിക്കും എന്നായിരുന്നു ഡോക്റ്ററുടെ  നിഗമനം.  പക്ഷെ മനുഷ്യ കോശങ്ങൾ ശരീരത്തിനു പുറത്ത് (in vitro) വളർത്തിയെടുക്കാനുളള ഉദ്യമങ്ങളെല്ലാം അതു വരേക്കും പരാജയപ്പെടുകയാണുണ്ടായത്. ഹിലായാണ് ആദ്യത്തെ വിജയകരമായ സംരംഭം. മനുഷ്യകോശങ്ങ ഗവേഷണശാലയിൽ   വളർത്തിയെടുക്കാനായാ മറ്റു പല പഠനങ്ങൾക്കും അവയെ വിധേയമാക്കാം. ഉദാഹരണത്തിന് , പ്രത്യേകതരം സാഹചര്യങ്ങളും  രാസവസ്തുക്കളും  അവയിൽ എന്തു   പ്രതികരണമാണ് ഉളവാക്കുന്നതെന്നറിയാനാകും. ഒരളവോളം  മനുഷ്യശരീരത്തിന്റെ ഏറ്റവും ലളിതമായ മാതൃകയായി ഇവയെ കണക്കാക്കാം. 

## ഹെലസിടോൻ  ഗർത്ലെരി

അതിരുകൾ ഇല്ലാതെ സ്വന്തം പകർപ്പ് ഉണ്ടാകാനുള്ള കഴിവ് , മനുഷ്യരിൽ നിന്നും വ്യത്യസ്തമായ ക്രോമസോം സംഖ്യ എന്നിവ കാരണം ഇവയെ ജീവ ശാസ്ത്രഞ്ജൻ ആയ വാൻ വലെൻ ഇവയെ പുതിയ ഒരു സ്പീഷീസ് ആയി തരം തിരിച്ചു.

## അവലംബം

## ഗ്രന്ഥസൂചിക
*
*
വർഗ്ഗം:ജീവശാസ്ത്രം
വർഗ്ഗം:കോശങ്ങൾ
ഗ്രാറ്റിസ് - ലിബ്രേ അന്തരം

ഇംഗ്ലീഷിൽ സ്വതന്ത്രം, സൗജന്യം എന്നീ അർത്ഥങ്ങൾ കല്പിക്കാവുന്ന ഫ്രീ ("Free") എന്ന പദത്തിന്റെ ഈ അർത്ഥത്തെ വിവേചിക്കാൻ കുറിക്കുന്നതാണ് **ഗ്രാറ്റിസ് - ലിബ്രേ അന്തരം** (Gratis versus libre). പകർപ്പവകാശം, പേറ്റന്റ് മുതലായവ സംബന്ധിക്കുന്ന നിയമസംഹിതകളിലും മറ്റുമാണ് കൂടുതലായി ഈ പദം ഉപയോഗിക്കുന്നത്. 

സ്വതന്ത്ര സോഫ്‌റ്റ്‌വെയർ, ഓപ്പൺ സോഴ്‌സ് കമ്മ്യൂണിറ്റികൾ, അതുപോലെ തന്നെ വിശാലമായ ഫ്രീ കൾച്ചറൽ മൂവ്മെന്റ് എന്നിവയിലെ ലൈസൻസുകളും നിയമപരമായ നിയന്ത്രണങ്ങളും അനുസരിച്ച് ബൗദ്ധിക സ്വത്തവകാശത്തെ, പ്രത്യേകിച്ച് കമ്പ്യൂട്ടർ പ്രോഗ്രാമുകളെ തരംതിരിക്കാൻ ഗ്രാറ്റിസ്, ലിബ്രെ എന്നീ പദങ്ങൾ ഉപയോഗിക്കാം. ഉദാഹരണത്തിന്, സ്വതന്ത്ര സോഫ്റ്റ്‌വെയറിൽ നിന്ന് (സോഫ്റ്റ്‌വെയർ ലിബ്രെ) ഫ്രീവെയറിനെ (സോഫ്റ്റ്‌വെയർ സൗജന്യമായി) വേർതിരിച്ചറിയാൻ അവ ഉപയോഗിക്കുന്നു.

സ്വതന്ത്ര സോഫ്റ്റ്‌വെയർ പ്രസ്ഥാനത്തിന്റെ പിതാവായ റിച്ചാർഡ് സ്റ്റാൾമാൻ ഇവയെ വിവേചിക്കാൻ "സ്വതന്ത്ര ഭാഷണത്തിലുള്ളത് പോലെ ചിന്തിക്കൂ, സൗജന്യ ബിയറിലേതു പോലെയല്ല" ("Think free as in free speech, not free beer.") എന്ന് പറഞ്ഞിട്ടുണ്ട്.
## ഗ്രാറ്റിസ്
ഇംഗ്ലീഷിലെ ഗ്രാറ്റിസ് വിവിധ റൊമാൻസ്, ജർമ്മനിക് ഭാഷകളിൽ നിന്ന് സ്വീകരിച്ചു, ആത്യന്തികമായി ലാറ്റിനിലെ ഗ്രാറ്റിയ എന്ന ആദ്യ ഡിക്ലെൻഷൻ നാമത്തിന്റെ ബഹുവചനമായ അബ്ലേറ്റീവ്, ഡേറ്റീവ് രൂപത്തിൽ ഇറങ്ങി. ചില ചരക്കുകളോ സേവനങ്ങളോ പേയ്‌മെന്റിന്റെ ആവശ്യമില്ലാതെ വിതരണം ചെയ്യുന്നു എന്ന അർത്ഥത്തിൽ "സൗജന്യമാണ്" എന്നർത്ഥം.
## ലിബറെ
ഇംഗ്ലീഷിലെ Libre /ˈliːbrə/ വിവിധ റൊമാൻസ് ഭാഷകളിൽ നിന്ന് സ്വീകരിച്ചതാണ്, ആത്യന്തികമായി ലാറ്റിൻ പദമായ ലിബെറി(līber)-ൽ നിന്നാണ്; അതിന്റെ ഉത്ഭവം സ്വാതന്ത്ര്യവുമായി ബന്ധപ്പെട്ടിരിക്കുന്നു. "സ്വാതന്ത്ര്യം" എന്നതുപോലെ "സ്വാതന്ത്ര്യത്തിന്റെ അവസ്ഥയെ" ഇത് സൂചിപ്പിക്കുന്നു. ഓക്സ്ഫോർഡ് ഇംഗ്ലീഷ് നിഘണ്ടു (OED) ലിബറിനെ കാലഹരണപ്പെട്ടതായി കണക്കാക്കുന്നു, എന്നാൽ ഈ വാക്ക് പരിമിതമായ ഉപയോഗത്തിലേക്ക് തിരികെ വന്നിരിക്കുന്നു. സൗജന്യത്തിൽ നിന്ന് വ്യത്യസ്തമായി, ലിബ്രെ കുറച്ച് ഇംഗ്ലീഷ് നിഘണ്ടുക്കളിൽ പ്രത്യക്ഷപ്പെടുന്നു, "സ്വാതന്ത്ര്യം" എന്ന് പ്രത്യേകമായി സൂചിപ്പിക്കുന്ന മറ്റൊരു ഇംഗ്ലീഷ് ഒറ്റവാക്കിൽ നാമവിശേഷണം ഇല്ലെങ്കിലും, "പണച്ചെലവില്ലാതെ" എന്ന അർത്ഥവുമില്ല.
## അവലംബം


വർഗ്ഗം:ഇംഗ്ലീഷ് വാക്യങ്ങൾ
വർഗ്ഗം:സ്വതന്ത്ര സോഫ്റ്റ്‌വെയർ അനുവാദപത്രം
ചാക്രികഗ്രൂപ്പ്

200px|ലഘുചിത്രം|വലത്ത്‌|1-ന്റെ ആറ് മിശ്രസംഖ്യാമൂലങ്ങളുടെ ഗ്രൂപ്പ് ഒരു ചാക്രികഗ്രൂപ്പാണ്. ഗ്രൂപ്പിലെ ആറ് അംഗങ്ങളിൽ വച്ച് z, z<sup>5</sup> എന്നിവ ഗ്രൂപ്പിന്റെ ജനകങ്ങളാണ്.
ഒരു ഗ്രൂപ്പിലെ എല്ലാ അംഗങ്ങളെയും ഏതെങ്കിലും ഒരു പ്രത്യേക അംഗത്തിന്റെ ഘാതമായി എഴുതാൻ സാധിക്കുമെങ്കിൽ അതിനെ ഒരു **ചാക്രികഗ്രൂപ്പ്** (Cyclic group) എന്നു വിളിക്കുന്നു. ഈ പ്രത്യേക അംഗത്തെ ഗ്രൂപ്പിന്റെ ജനകം അഥവാ അടിസ്ഥാന അംഗം എന്ന് വിളിക്കുന്നു. (G,•) ഒരു ചാക്രിക ഗ്രൂപ്പ് ആണെന്ന് സങ്കല്പിക്കുക. a എന്ന അംഗം ഗ്രൂപ്പിന്റെ ജനകവും e തൽസമകവുമാണെങ്കിൽ ഗ്രൂപ്പിലെ അംഗങ്ങളെല്ലാം a1=a, a2=a•a, a3=a•a•a,...,  a0=e, a-1, a-2=a-1•a-1... ഇവയിലേതെങ്കിലും ഒന്നായിരിക്കണം. അതായത്, b ഗ്രൂപ്പിലെ ഒരു അംഗമാണെങ്കിൽ b=an എന്ന തരത്തിൽ n എന്ന പൂർണ്ണസംഖ്യ ഉണ്ടാകും.

## സവിശേഷതകൾ

ചാക്രികഗ്രൂപ്പുകൾ പരിബദ്ധമോ അനന്തമോ ആകാം. (\mathbb{Z}_p,+) ഒരു പരിബദ്ധ ചാക്രികഗ്രൂപ്പാണ്, (\mathbb{Z},+) ഒരു അനന്ത ചാക്രികഗ്രൂപ്പും. ഒരു ചാക്രികഗ്രൂപ്പിന്‌ ഒന്നിലധികം ജനകങ്ങളുണ്ടാകാം. ഉദാഹരണമായി (\mathbb{Z},+) എന്ന ചാക്രികഗ്രൂപ്പിന് 1, -1 എന്നിങ്ങനെ രണ്ട് ജനകങ്ങളുണ്ട്. ചാക്രികഗ്രൂപ്പുകളെല്ലാം തന്നെ ക്രമഗ്രൂപ്പുകളാണ്.

ചാക്രികഗ്രൂപ്പുകളുടെ ഉപഗ്രൂപ്പുകളും ചാക്രികഗ്രൂപ്പുകളായിരിക്കും. G എന്നത് N അംഗങ്ങളുള്ള ഒരു ഗ്രൂപ്പാണെങ്കിൽ N ന്റെ ഓരോ ഘടകത്തിനും G യ്ക്ക് അത്രയും അംഗങ്ങളുള്ള കൃത്യം ഒരു ഉപഗ്രൂപ്പുണ്ടാകും. അംഗങ്ങളുടെ എണ്ണം അഭാജ്യസംഖ്യയായിട്ടുള്ള ഏതൊരു ഗ്രൂപ്പും ചാക്രികമായിരിക്കും.

ചാക്രികമല്ലാത്ത ഏറ്റവും ചെറിയ ഗ്രൂപ്പ് ക്ലൈൻ ഗ്രൂപ്പ് ആണ്.

## അവലംബം
* http://mathworld.wolfram.com/CyclicGroup.html

വർഗ്ഗം:ഗ്രൂപ്പ് സിദ്ധാന്തം
മെർ

ഒരു സോഫ്റ്റ്‌വേർ വിതരണ തട്ടകമാണ് **മെർ**. മൊബൈൽ ഉപകരണങ്ങൾക്കായി നിർമ്മിക്കപ്പെടുന്ന ലിനക്സ് ഓപ്പറേറ്റിംഗ് സിസ്റ്റങ്ങൾക്ക് ഒരു അടിസ്ഥാന ഘടകം പ്രദാനം ചെയ്യുക എന്നതാണ് മെറിന്റെ ലക്ഷ്യം. മീഗോയുടെ ഔദ്യോഗിക പിൻഗാമിയായ ടൈസെന്റെ നയ വ്യതിചലനങ്ങളാണ് മീഗോ വ്യുൽപ്പന്നമായ മെറിന്റെ നിർമ്മാണത്തിന് വഴിയൊരുക്കിയത്. തങ്ങളെ മീഗോയുടെ യഥാർത്ഥ പിൻഗാമികളായി ലിനക്സ് ഫൗണ്ടേഷൻ അംഗീകരിക്കും എന്നതായിരുന്നു മെർ നിർമ്മാതാക്കളുടെ പ്രഖ്യാപനം.

## ആർക്കിടെക്ചർ
മെർ ഒരു ഓപ്പറേറ്റിംഗ് സിസ്റ്റം അല്ല. ലിനക്സ് കെർണൽ അധിഷ്ഠിതമായ ഒരു ഒഎസ് ഘടകമാണ് മെർ പ്രദാനം ചെയ്യുന്നത്. ഈ ഓപ്പറേറ്റിംഗ് സിസ്റ്റം ഘടകം കെർണലിനു മുകളിലായും ഗ്രാഫികൽ യൂസർ ഇന്റർഫേസിനു താഴെയായും പ്രവർത്തിക്കുന്നു.

മീഗോയ്ക്ക് തത്തുല്യമായ കോറാണ് മെറും പ്രദാനം ചെയ്യുന്നത്. മുമ്പ് മീഗോ പ്രവർത്തിച്ചിരുന്നതും മീഗോക്ക് പ്രവർത്തിക്കാവുന്നതുമായ എല്ലാത്തരം ആർക്കിടെക്ചറുകളെയും മെറും പിന്തുണക്കും. മീഗോ പ്രവർത്തിപ്പിക്കുന്ന അതേ രൂപത്തിൽ അവയിലെല്ലാം മെറിനെയും പ്രവർത്തിപ്പിക്കാം.

## ഹാർഡ്‌വെയർ പിന്തുണ
മെർ ഇന്റൽ എക്സ്86, ആം ആർക്കിടെക്ചർ, മിപ്സ് ആർക്കിടെക്ചർ എന്നിവയെ പിന്തുണക്കുന്നു.

വിവിധ ഉപകരണങ്ങൾക്കുള്ള മെർ രൂപങ്ങൾ ലഭ്യമാണ്. റാസ്ബെറി പൈ, ബീഗിൾബോർഡ്, നോക്കിയ എൻ900, നോക്കിയ എൻ9, നോക്കിയ എൻ950 തുടങ്ങിയവയിൽ പ്രവർത്തിക്കുന്ന മെർ രൂപങ്ങൾ നിലവിലുണ്ട്. ഇന്റൽ ആറ്റം പ്രൊസസർ അധിഷ്ഠിത ടാബ്‌ലെറ്റ് ഉപകരണങ്ങളിലും മെർ പ്രവർത്തിക്കും. വിവിധ ഹാർഡ്‌വെയറുകളിൽ മെർ പ്രവർത്തിപ്പിക്കാനാവശ്യമായ നിരവധി അഡാപ്റ്റേഷൻ പാക്കേജുകൾ വിവിധ പദ്ധതികളുടെ ഭാഗമായി രൂപപ്പെടുത്തിയിട്ടുണ്ട്. മെർ ഉപകരണങ്ങളിൽ നേരിട്ട് ഉപയോഗിക്കുകയോ ഡുവൽ ബൂട്ട് നടത്തി ഉപയോഗിക്കുകയോ ചെയ്യാം.

## മെർ ഉൽപ്പന്നങ്ങൾ
### വിവാൾഡി ടാബ്‌ലെറ്റ്
2012 ജനുവരിയിൽ സ്പാർക്ക് എന്നൊരു മെർ - പ്ലാസ്മ ആക്റ്റീവ് അധിഷ്ഠിത ടാബ്‌ലെറ്റ് വിപണിയിലെത്തുമെന്ന് അറിയിച്ചു. പിന്നീട് സ്പാർക്ക് എന്ന പേര് മാറ്റി വിവാൾഡി എന്നാക്കി. 7 ഇഞ്ച് മൾട്ടിടച്ച് പിന്തുണയോടെയും ആം സിപിയുവോടെയുമായിരുന്നു വിവാൾഡി ഇറക്കാൻ ഉദ്ദേശിച്ചിരുന്നത്. വില 200 യൂറോ ആകുമെന്ന് കരുതപ്പെട്ടിരുന്നു. പുറത്തിറങ്ങും മുമ്പേത്തന്നെ വിവാൾഡിക്ക് നല്ല സ്വീകരണം ലഭിച്ചു. എന്നാൽ ഹാർഡ്‌വെയർ പാർട്ട്ണറായ ചൈനീസ് കമ്പനിയുമായുള്ള പ്രശ്നങ്ങൾ കാരണം പുറത്തിറക്കൽ വൈകി. പിന്നീട് ജൂലൈയിൽ വിവാൾഡി തിരിച്ചെത്തുമെന്ന് പ്ലാസ്മ നിർമ്മാതാക്കളിൽ ഒരാളായ ആരോൺ സീഗോ അറിയിച്ചു.

### സെയിൽഫിഷ് ഓഎസ്
2012 ജൂലൈയിൽ മീഗോ വികസിപ്പിച്ചിരുന്ന മുൻ നോക്കിയ തൊഴിലാളികൾ സ്ഥാപിച്ച ഫിന്നിഷ് മൊബൈൽ കമ്പനിയായ ഹോള മൊബൈൽ മെർ-മീഗോ അധിഷ്ഠിത ഓപ്പറേറ്റിംഗ് സിസ്റ്റമായ സെയിൽഫിഷ് ഓഎസോടു കൂടിയ ഉപകരണങ്ങൾ വിപണിയിലെത്തുമെന്ന്  പ്രഖ്യാപിച്ചു. 2012 നവംബറിൽ സെയിൽഫിഷ് പുറത്തിറങ്ങി. 2013ൽ ആദ്യ ഹോള മൊബൈൽ ഫോൺ പുറത്തിറങ്ങുമെന്ന് പ്രതീക്ഷിക്കപ്പെടുന്നു.
200px|ലഘുചിത്രം|വലത്ത്‌|പ്ലാസ്മ ആക്റ്റീവ് 3

### കെഡിഇ പ്ലാസ്മ ആക്റ്റീവ്
കെഡിഇയുടെ മൊബൈൽ പ്ലാറ്റ്ഫോമായ പ്ലാസ്മ ആക്റ്റീവിന്റെ അവലംബ തട്ടകം മെർ ആണ്.

### നെമോ മൊബൈൽ
സെയിൽഫിഷിന് സമാന്തരമായ മറ്റൊരു മെർ അധിഷ്ഠിത ഓപ്പറേറ്റിംഗ് സിസ്റ്റമാണ് നെമോ മൊബൈൽ. സെയിൽഫിഷിൽ നിന്നു വ്യത്യസ്തമായി കമ്യൂണിറ്റി പദ്ധതിയായ നെമോയിൽ ലിനക്സ് കെർണൽ, മെർ, ഗ്രാഫിക്കൽ സമ്പർക്കമുഖം, നിരവധി ആപ്ലികേഷനുകൾ എന്നിവ ഉൾക്കൊള്ളുന്നു.

## അവലംബം

## പുറം കണ്ണികൾ
* 
* മെർ പ്രൊജക്റ്റ് വിക്കി
* മെർ-ൽ-ഇൻ ബ്ലോഗ്
* മെർ പ്രൊജക്റ്റ് ബ്ലോഗ്

വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
ഉബുണ്ടു ഫോർ ആൻഡ്രോയ്ഡ്

ആൻഡ്രോയ്ഡ് ഫോണുകളിൽ പ്രവർത്തിക്കുന്ന ഒരു ഉബുണ്ടു ഉൽപ്പന്നമാണ് ഉബുണ്ടു ഫോർ ആൻഡ്രോയ്ഡ്. നിരവധി ഫോണുകളിൽ ഇത് പ്രിലോഡഡ് ആയി വരും എന്ന് കരുതപ്പെടുന്നു. ബാഴ്സലോണയിലെ 2012 മൊബൈൽ വേൾഡ് കോൺഗ്രസ്സിലാണ് കാനോനിക്കൽ ഉബുണ്ടു ഫോർ ആൻഡ്രോയ്ഡ് ആദ്യമായി പുറത്തിറക്കിയത്.

## സവിശേഷതകൾ
* റിബൂട്ടിന്റെ ആവശ്യല്ലാതെത്തന്നെ ആൻഡ്രോയിഡും ഉബുണ്ടുവും ഒരേ സമയം ഒരു ഉപകരണത്തിൽ പ്രവർത്തിക്കുന്നു. ഉബുണ്ടുവും ആൻഡ്രോയിഡും ഒരേ കെർണൽ (ലിനക്സ് കെർണൽ) ഉപയോഗിക്കുന്നതിനാലാണ് ഇത് സാധ്യമാകുന്നത്.
* ഡെസ്ക്ടോപ്പ് മോണിറ്ററിനോട് ഉപകരണം ഘടിപ്പിച്ചാൽ യൂണിറ്റി സമ്പർക്കമുഖത്തോട് കൂടിയ ഉബുണ്ടു അനുഭവം പ്രദാനം ചെയ്യുന്നു.
* ഒരു ടെലിവിഷനോട് ഘടിപ്പിച്ചാൽ ഉബുണ്ടു ടിവിയുടെ അനുഭവത്തോടെയുള്ള സമ്പർക്കമുഖം നൽകുന്നു.
* സാധാരണ ഉബുണ്ടു ഡെസ്ക്ടോപ്പ് ആപ്ലികേഷനുകളായ ഫയർഫോക്സ്, തണ്ടർബേഡ്, വി​എൽസി മീഡിയ പ്ലയർ എന്നിവ പ്രവർത്തിപ്പിക്കാം.
* ആൻഡ്രോയിഡ് ആപ്ലികേഷനുകൾ ഉബുണ്ടു ഡെസ്ക്ടോപ്പിൽ പ്രവർത്തിപ്പിക്കാം.
* ഡെസ്ക്ടോപ്പിൽ നിന്ന് ഫോൺ വിളിക്കുകയും മറുപടി പറയുകയും എസ്എംഎസുകൾ അയക്കുകയും ചെയ്യാം.

## സിസ്റ്റം ആവശ്യകതകൾ
കാനോനിക്കലിന്റെ അറിയിപ്പ് പ്രകാരം ഉബുണ്ടു ഫോർ ആൻഡ്രോയ്ഡ് പ്രവർത്തിപ്പിക്കാൻ ഒരു ഫോണിന് താഴെയുള്ള ഹാർഡ്‌വെയറുകൾ അത്യാവശ്യമാണ്.
* ഡ്യുവൽ കോർ ഒരു ജിഗാഹെർട്സ് സിപിയു.
* ഓപ്പറേറ്റിംഗ് സിസ്റ്റം സംഭരിക്കാൻ ചുരുങ്ങിയത് രണ്ട് ജിബി സ്ഥലം
* ദ്വിതീയ ഫ്രെയിംബഫർ ഉപകരണത്തോട് കൂടിയ എച്ച്ഡിഎംഐ വീഡിയോ ഔട്ട്പുട്ട്
* യുഎസ്ബി ആതിഥേയ ഉപയോഗരീതി.
* ചുരുങ്ങിയത് 512 എംബി റാം.
* അനുബന്ധ എക്സ് ഡ്രൈവറുമായി (ഓപ്പൺജിഎൽ, ഇഎസ്/ഇജിഎൽ) പങ്ക് വെക്കപ്പെട്ടിരിക്കുന്ന വീഡിയോ കെർണൽ ഡ്രൈവർ

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 
* മാർക്ക് ഷട്ടിൽ വർത്തിന്റെ ബ്ലോഗിൽ 
* 

വർഗ്ഗം:ഉബുണ്ടു
തോട്ടകം

കോട്ടയം ജില്ലയിലെ തലയാഴം ഗ്രാമപഞ്ചായത്തിൽ സ്ഥിതി ചെയ്യുന്ന ഗ്രാമമാണ് **തോട്ടകം**. വൈക്കത്തുനിന്നും ഏകദേശം 4 കിലോമീറ്ററാണ് ഗ്രാമത്തിലേക്കുള്ള ദൂരം. ഭുരിഭാഗം ജനങ്ങളും തൊഴിലാളികളും കൃഷിക്കാരുമാണ്.

വർഗ്ഗം:കോട്ടയം ജില്ലയിലെ ഗ്രാമങ്ങൾ
റുഡോൾഫ് വൊൺ ഡെൽബ്രൂക്

thumb|200px|right|റുഡോൾഫ് വൊൺ ഡെൽബ്രൂക്

പ്രഷ്യൻ രാജ്യതന്ത്രജ്ഞനായിരുന്നു **റുഡോൾഫ് വൊൺ ഡെൽബ്രൂക്**. ഇദ്ദേഹം 1817 ഏപ്രിൽ 16-ന് ബർലിനിൽ ജനിച്ചു. നിയമപഠനം പൂർത്തിയാക്കിയശേഷം 1837-ൽ ഗവൺമെന്റ് സർവീസിൽ പ്രവേശിച്ച ഡെൽബ്രൂക് 1848-ൽ വാണിജ്യ മന്ത്രാലയത്തിൽ നിയമിതനായി. വാണിജ്യാഭിവൃദ്ധിക്കു സഹായകമായ പ്രവർത്തനങ്ങളിൽ ഇദ്ദേഹം പ്രധാന പങ്കുവഹിച്ചിട്ടുണ്ട്. 1851-ൽ ഒരു കസ്റ്റംസ് യൂണിയൻ (സോൾവിറീൻ; Zollverein) സ്ഥാപിക്കുന്നതിനു നേതൃത്വം നൽകി. 1857 മുതൽ 76 വരെ ഇദ്ദേഹം ബിസ്മാർക്കിന്റെ കീഴിൽ ഭരണരംഗത്തു സേവനമനുഷ്ഠിച്ചിട്ടുണ്ട്. ബിസ്മാർക്കിന്റെ പിന്തുണയോടെ പ്രഷ്യക്കു പ്രയോജനകരമായ സ്വതന്ത്രകച്ചവടതന്ത്രങ്ങൾ ഇദ്ദേഹം ആവിഷ്ക്കരിച്ചിരുന്നു. 1862-ൽ ഫ്രാൻസുമായി ഒരു പ്രധാന വാണിജ്യക്കരാറുണ്ടാക്കി. വടക്കൻ ജർമൻ സഖ്യ (North German Confederation)ത്തിന്റെ ചാൻസലറിയുടെ അധ്യക്ഷൻ ആയി 1867-ൽ നിയമിതനായ ഡെൽബ്രൂക് 1871-ൽ ജർമൻ സാമ്രാജ്യത്തിലെ (ബിസ്മാർക്കിന്റെ ജർമനി) ചാൻസലറിയുടെ തലവനായും നിയമിതനായിരുന്നു. സാമ്പത്തിക നയങ്ങളിൽ ബിസ്മാർക്കുമായി അഭിപ്രായ വ്യത്യാസമുണ്ടായതിനെത്തുടർന്ന് 1876-ൽ ഇദ്ദേഹം രാജിവച്ചു. 1903 ഫെബ്രുവരി 1-ന് ഇദ്ദേഹം ബർലിനിൽ മരണമടഞ്ഞു. 

## പുറത്തേക്കുള്ള കണ്ണികൾ
* http://www.answers.com/topic/delbr-ck-rudolf-von
* http://www.britannica.com/EBchecked/topic/156454/Rudolph-von-Delbruck
* http://www.geni.com/people/Rudolf-von-Delbr%C3%BCck/6000000000006752954

വർഗ്ഗം:1817-ൽ ജനിച്ചവർ
വർഗ്ഗം: 1903-ൽ മരിച്ചവർ
വർഗ്ഗം:ഏപ്രിൽ 16-ന് ജനിച്ചവർ
വർഗ്ഗം:ഫെബ്രുവരി 1-ന് മരിച്ചവർ
വർഗ്ഗം:രാഷ്ട്രതന്ത്രജ്ഞർ
ഓപ്പസ്

സ്വതന്ത്രമായതും, നിർമാതാക്കൾക്ക് പ്രതിഫലം നൽകേണ്ടാത്തതും, വിവിധോദ്ദേശ്യയുക്തമായ ഒരു ഓഡിയോ ഫോർമാറ്റ് ആണ് **ഓപ്പസ്**. ഈ ഫോർമാറ്റിനെ ഇന്റർനെറ്റ് എൻജിനീയറിങ് ടാസ്ക് ഫോഴ്സ് (IETF) ഒരു ഓഡിയോ സ്റ്റാൻഡേർഡ് ആയി അംഗീകരിച്ചിരിക്കുന്നു. ഇത് സ്കൈപ്പിന്റെ **സിൽക്ക്** കോഡെക്കിന്റേയും, സിഫ്.ഓർഗിന്റെ (Xiph.Org) **കെൽട്ട്** (CELT) കോഡെക്കിന്റേയും സമന്വയമാണ്. വളരെ കുറഞ്ഞ ലാറ്റൻസിയും (2.5-60 മില്ലി സെക്കന്റ്), വളരെ വ്യക്തതയാർന്ന ശബ്ദം രേഖപ്പെടുത്താൻ കഴിയുമെന്നതിനാലും, ഇന്റെർനെറ്റ് ടെലഫോണി, വീഡിയോ കോൺഫറൻസിങ് മുതലായവക്ക് ഈ ഓഡിയോ ഫോർമാറ്റ് ഉപയോഗിക്കാൻ കഴിയും. 

6 കിലോബിറ്റ് പ്രതി സെക്കന്റ് മുതൽ 510 കിലോബിറ്റ്  പ്രതി സെക്കന്റ് വരെ ആണ് അനുവദനീയമായ ബിറ്റ് റേറ്റ്. സാംപ്ലിങ് റേറ്റ് ആകട്ടെ 8, 16, 24, 48 എന്നീ കിലോ ഹെർട്സുകൾ ആകാം. അഡ്വാൻസ്ഡ് ഓഡിയോ കോഡെൿ (AAC), വോർബിസ്, എംപി3 എന്നീ ഓഡിയോ ഫോർമാറ്റുകളേക്കാളും വ്യക്തമായി ശബ്ദം രേഖപ്പെടുത്താൻ ഓപ്പസിനു കഴിയുമെന്ന് ആദ്യകാല താരതമ്യ പഠനങ്ങൾ സൂചിപ്പിക്കുന്നു.

ഒപസ് സംഭാഷണ-അധിഷ്ഠിത എൽപിസി-അധിഷ്ഠിത സിൽക്ക് അൽഗോരിതം, ലോവർ-ലേറ്റൻസി എംഡിസിടി-അധിഷ്‌ഠിത സിഇഎൽടി(CELT)അൽഗോരിതം എന്നിവ സംയോജിപ്പിക്കുന്നു, പരമാവധി കാര്യക്ഷമതയ്‌ക്കായി അവ തമ്മിൽ മാറ്റുകയോ, സംയോജിപ്പിക്കുകയോ ചെയ്യുന്നു. ബിട്രേറ്റ്, ഓഡിയോ ബാൻഡ്‌വിഡ്ത്ത്, കോമ്പ്ലസിറ്റി, അൽഗോരിതം എന്നിവയെല്ലാം ഓരോ ഫ്രെയിമിലും പരിധിയില്ലാതെ ക്രമീകരിക്കാൻ കഴിയും. ഓപസ് അൽഗോരിതത്തിന് കാലതാമസം കുറവാണ് (സ്ഥിരമായി 26.5 എംഎസ് ആണുള്ളത്).

ഓപ്പസ് ഓഗ് കണ്ടെയ്നർ ഫോർമാറ്റാണ് ഉപയോഗിക്കുന്നത്. ഓപ്പസ്സിനെ മാട്രോസ്ക കണ്ടെയ്നർ ഫോർമാറ്റിൽ ഉൾപ്പെടുത്താനുള്ള ശ്രമങ്ങൾ നടന്നുവരുന്നു. ഓപ്പസ്സിനെ വിപി9 വീഡിയോ കോഡെക്കിനോടൊപ്പം വെബ്എം പദ്ധതിയിൽ ഉൾക്കൊള്ളിക്കാനുമുള്ള ശ്രമങ്ങൾ ഗൂഗിൾ നടത്തിവരുന്നു .

## അവലംബം

## പുറത്തേക്കുള്ള കണ്ണികൾ

വർഗ്ഗം:കമ്പ്യൂട്ടർ ഫയൽ തരങ്ങൾ
പച്ചമയിൽ

thumb|right|ഒരു പെൺ മയിൽ
thumb|right|250px|പച്ച ആൺ മയിൽ
തെക്കുകിഴക്കൻ ഏഷ്യയിൽ കണ്ടുവരുന്ന ഒരു ഇനം മയിലാണ് **പച്ചമയിൽ** (ഇംഗ്ലീഷ്: Green Peafowl). തൂവലുകളുടെ തിളങ്ങുന്ന പച്ചനിറം കൊണ്ടുതന്നെയാണ് ഇവയ്ക്ക് ഈ പേരുലഭിച്ചത്. ജാവാ മയിൽ എന്ന പേരിലും ഈ പക്ഷി അറിയപ്പെടുന്നു. ഇന്ത്യൻ മയിലിനെ അപേക്ഷിച്ച് പച്ചമയിലുകളിൽ ആണും പെണ്ണും രൂപത്തിൽ കാര്യമായ വ്യത്യാസങ്ങളൊന്നുമില്ല. ആണിനും പെണ്ണിനും നീളമുള്ള വാലുകൾ ഉണ്ടെങ്കിലും പീലി ആണ്മയിലിനു മാത്രമേ ഉള്ളൂ. ചെവിയുടെ സമീപത്തായ് മഞ്ഞനിറത്തിലുള്ള ചർമ്മം ഇവയുടെ പ്രത്യേകതയാണ്. പച്ചമയിലുകൾ പൊതുവെ നിശ്ശബ്ദരാണ്. ഇന്ത്യൻ മയിലുകളെ പോലെ ഇവ അധികം ശബ്ദമുണ്ടാക്കാറില്ല.

ആൺ മയിലുകൾക്ക് 1.8 മുതൽ 3 മീ. വരെ നീളമുണ്ടാകാറുണ്ട്, പെൺ മയിലുകൾ 1മുതൽ 1.1 മീ വരെയും. പറക്കുന്ന കാര്യത്തിൽ ആൺ മയിലുകളേക്കാളും മിടുക്ക് പെൺ മയിലുകൾക്കാണ്.

## ആവാസം

തെക്കുകിഴക്കൻ ഏഷ്യൻ രാജ്യങ്ങളായ ലാവോസ്, തായ്‌ലാന്റ്, വിയറ്റ്നാം, ജാവ, മലേഷ്യ, കംബോഡിയ എന്നിവിടങ്ങളിലാണ് ഇവയെ ധാരാളമായും കണ്ടുവരുന്നത്. വടക്കുകിഴക്കൻ ഇന്ത്യയിലും ഇവയെ അപൂർവമായ് കണ്ടുവരുന്നു. വേട്ടയാടൽ മൂലം ഇന്ന് ഇവയുടെ എണ്ണം കുറഞ്ഞുവരുകയാണ്. 

## സ്വഭാവം

കാട്ടുപക്ഷിയായ പച്ചമയിൽ നിലത്താണ് കൂടുകൂട്ടുക. ഒരുതവണ 3 മുതൽ 6 മുട്ടകൾ വരെ ഇടും. പഴങ്ങൾ, ഷഡ്പദങ്ങൾ, ഉരഗങ്ങൾ, ചെറിയ സസ്തനികൾ എന്നിവയാണ് ഇവയുടെ പ്രധാന ഭക്ഷണം.

## അവലംബം

## പുറത്തേക്കുള്ള കണ്ണികൾ

*  Database entry includes justification for why this species is Endangered
* Arkive images and movies of the Green Peafowl ''(Pavo muticus)'' 
* [www.pavo-muticus.com The Green Peafowl of Thailand]
* Sounds of Green Peafowl
* BirdLife Species Factsheet 
* IUCN Red List
* http://www.gbwf.org/pheasants/green_peafowl.html 

വർഗ്ഗം:ഏഷ്യയിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ബർമ്മയിലെ പക്ഷികൾ
വർഗ്ഗം:കംബോഡിയയിലെ പക്ഷികൾ
വർഗ്ഗം:ചൈനയിലെ പക്ഷികൾ
വർഗ്ഗം:ഇന്തോനേഷ്യയിലെ പക്ഷികൾ
വർഗ്ഗം:ലാവോസിലെ പക്ഷികൾ
വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ
വർഗ്ഗം:തായ്‌ലാന്റിലെ പക്ഷികൾ
വർഗ്ഗം:വിയറ്റ്നാമിലെ പക്ഷികൾ
വർഗ്ഗം:പാവോ (ജീനസ്സ്)
വർഗ്ഗം:മ്യാന്മാറിന്റെ ദേശീയ പ്രതീകങ്ങൾ